title: Laivat (albumi)

text: Laivat (AABLP 101) on Rauli Somerjoen albumi vuodelta 1985. Neuvostoliitossa suuren suosion saanut "Laivat"-kappale (Parohody / Пароходы) käännettiin suomeksi ja singlestä (Laivat/Ilta-aurinko (AABS 1)) seurasi LP-levy. Levyllä säestää Agents-yhtye nimellä "The Young Beats". Suuren suosion saanut Laivat-LP jäi Somerjoen viimeiseksi LP-levyksi. Albumin nimikappaleen on levyttänyt myös Tapani Kansa.Mukana lisäksi. Aaro Kurkela, Jukka Tuovinen, J. Karjalainen, Kalle Jämsen, Hillel Tokazier. Taustalaulut: The Blue Moaners (Pekka Aarnio ja Esa Pulliainen).


title: Maija Poppanen

text: Maija Poppanen () on kuvitteellinen hahmo P. L. Traversin kirjoittamissa lastenkirjoissa. Romaaneista ensimmäinen "Maija Poppanen" julkaistiin englanniksi vuonna 1934 ja suomeksi 1936 Tyyni Tuulion, 1982 Marikki Makkosen sekä 2010 Jaana Kapari-Jatan käännöksenä. Romaaneja on kaikkiaan kahdeksan, ja niistä viimeinen ilmestyi englanniksi vuonna 1988. Kirjat on kuvittanut Mary Shepard (1909–2000), ja vuoden 2010 suomennoksen on kuvittanut Marika Maijala.


title: Maija Poppanen

text: Parhaiten Maija Poppasen hahmo tunnetaan Disneyn samannimisestä elokuvasta "Maija Poppanen", jossa häntä esittää Julie Andrews. Elokuvasta on tullut tutuksi "Supercali"-laulu, jossa on sana "supercalifragilisticexpialidocious" (suom. superoptihupilystivekkuloistokainen). Disney on julkaissut myös jatko-osan "Maija Poppasen paluu", jonka nimiosassa nähdään Emily Blunt.


title: Maija Poppanen

text: Kirjat kertovat Maija Poppasen melko katkonaisesta urasta Pankin () perheen lastenhoitajana. Maija Poppanen menee ja tulee miten mielii, vaivautumatta selittämään. Kirjoissa hän on luonteeltaan hyvin pikkumainen ja itserakas mutta erinomainen lastenhoitaja, joka saa asiat rullaamaan ja järjestää suojateilleen uskomattomia yllätyksiä. Hän on aina laittautunut ja hyvin ylpeä ulkonäöstään, hänellä on kädessä matosta tehty laukku ja papukaijapäinen sateenvarjo. Hänellä on myös siniset silmät sekä hiukset tiukalla nutturalla.


title: Maija Poppanen

text: Kahdeksasta Maija Poppas -kirjasta on suomennettu neljä ensimmäistä:


title: Maija Poppanen

text: Maija Poppas -musikaali sai Suomen-ensi-iltansa Helsingin Kaupunginteatterin suurella näyttämöllä 13.8.2009.


title: Ronnebyn lentoasema

text: Ronnebyn lentoasema Ruotsissa sijaitsee noin 4 kilometrin päässä Ronnebystä, 20 kilometriä Karlshamnista ja 50 kilometriä Karlskronasta. Lentoasema on matkustajamääriltään Etelä-Ruotsin (Götanmaa) kuudenneksi suurin ja Ruotsin 15. suurin lentoasema. Vuonna 2015 lentoaseman kautta kulki yhteensä 216 555 matkustajaa.


title: En halua tietää

text: En halua tietää on "Idols"-televisio-ohjelmasta julkisuuteen nousseen suomalaisen poplaulajan Antti Tuiskun debyyttisingle, joka julkaistiin 7. huhtikuuta 2004 BMG-levy-yhtiön kautta. Kappale julkaistiin myöhemmin myös Tuiskun esikoisalbumilla "Ensimmäinen".


title: En halua tietää

text: Kristian Maukosen ja Petri Munckin käsialaa oleva ”En halua tietää” on R&B:tä ja poppia yhdistävä kappale, joka sai jonkin verran kritiikkiä, koska sen katsottiin olevan varsin lähellä Justin Timberlaken ”Cry Me a River” -hittikappaletta. Single menestyi silti mainiosti; se oli Suomen singlelistalla yhdeksän viikkoa, joista kaksi ensimmäistä kärjessä.


title: En halua tietää

text: Singlejulkaisu sisälsi kappaleesta kolme erilaista versiota: alkuperäisen version, radiosoittoon menneen version ja instrumentaalin.


title: Venera 1

text: Venera 1 () oli Neuvostoliiton Venus-planeettaa tutkineen Venera-avaruusohjelman ensimmäinen luotain. Luotain laukaistiin 12. helmikuuta 1961.


title: Venera 1

text: Venera 1 ohitti Venuksen 19. huhtikuuta 1961 noin 100 000 kilometrin päästä.


title: Resveratroli

text: Resveratroli eli trans-3,5,4’-trihydroksistilbeeni on useissa kasveissa esiintyvä fenoliyhdiste, jota markkinoidaan myös ravintolisänä. Sillä uskotaan olevan lukuisia terveysvaikutuksia, kuten syöpää, virustauteja, vanhenemista ja tulehdusta ehkäiseviä sekä hermosoluja suojaavia vaikutuksia. Resveratrolia on löydetty erityisesti punaisista ja sinisistä viinirypäleistä, sekä viininlehdestä ja karpaloista. Ranskalaisten huomattavan alhaisen sydän- ja verisuonitautiesiintyvyyden on selitetty johtuvan heidän runsaasta punaviinin kulutuksestaan, sillä he saavat siitä resveratrolia. Erään tutkimuksen mukaan resveratroli suojaa diabetekselta ja liikapainolta aktivoimalla aineenvaihdunnan säätelyyn vaikuttavaa Sirt1-geeniä. Resveratroli on myös fytoaleksiini, joka suojaa kasveja useiden eri sienipatogeenien hyökkäyksiltä. Toisaalta on arveltu, että resveratrolitutkimuksia on manipuloitu systemaattisesti, mistä alkoholiteollisuus on hyötynyt.


title: Resveratroli

text: Resveratrolin kemiallinen kaava on CHO, moolimassa 228,25 g/mol ja CAS-numero 501-36-0 ("trans"-resveratroli), 61434-67-1 ("cis"-resveratroli).


title: Resveratroli

text: Geriatrian professori Timo Strandbergin mukaan resveratrolin on todettu hidastavan hiirten vanhenemista, mutta tämä todettiin annoksilla, jotka vastaavat 400 punaviinilasillista päivässä ja olisivat siis vaarallisia ihmisille.


title: Resveratroli

text: Science Dailyn artikkelin mukaan kokeet viittaavat siihen, että resveratroli hidastaisi nisäkkäiden vanhenemista Sirt1-proteiinin kautta.


title: Resveratroli

text: Toisaalta monissa tutkimuksissa koe-eliöiden eliniän pitenemistä ei todettu. Eräissä hiiri- ja rottakokeissa havaittiin myönteisiä terveysvaikutuksia: verensokeri laski, inflammaatio väheni, telomeerit pitenivät ja niiden aktiivisuus lisääntyi; kuitenkaan yhdessäkään kokeessa resveratroli ei ole lisännyt elinikää hoikilla, geneettisesti normaaleilla hiirillä eikä rotilla.


title: Resveratroli

text: Ihmiskokeita on tehty rajoitetusti. Monessa niistä on saatu myönteisiä tuloksia, mutta resveratroli saattaa olla ihmisille vähemmän hyödyllinen. Alan tutkimus on hyvin keskeneräistä ja resveratrolin pitkäaikaisvaikutuksia ihmiselle ei tunneta.


title: Resveratroli

text: Resveratrolia on testattu eläinkokeissa hiirillä. Sitä nauttineiden hiirten painonkasvu pysähtyi ja enemmän nauttineiden paino aleni.


title: Ilmarinta

text: Ilmarinta eli pneumothorax merkitsee ilman pääsyä keuhkopussionteloon, jolloin alipaineisen keuhkopussin ja normaalipaineisen ilman välille syntyy yhteys. Seurauksena on ilmarinnan puoleisen keuhkon kasaanpainuminen. Keuhko ei tällöin sisäänhengitettäessä laajene eikä siten osallistu hengitystoimintaan.


title: Ilmarinta

text: Ilmarinta syntyy yleisimmin yskimisen tai fyysisen rasituksen yhteydessä, jolloin joko synnynnäisesti heikon tai keuhkolaajentuman heikentämän keuhkorakkulan seinämä pettää. Tapahtumaa kutsutaan spontaaniksi ilmarinnaksi. Ilmarinta voi syntyä vamman seurauksena, jos kylkiluu, puukko tai muu esine rikkoo sekä keuhkopussin että keuhkon (traumaattinen ilmarinta). Yksittäiseen kylkiluumurtumaan liittyy ilmarinta vain harvoin. Ilmarinta voi syntyä myös laitesukeltajalle, joka pidättää henkeään pintaan noustessaan. Ilmarinnan vaara syntyy ainoastaan käytettäessä sukelluslaitteita, jolloin sukeltaja hengittää paineilmaa pinnan alapuolella. Ilman sukelluslaitteita tapahtuvassa ns. vapaasukelluksessa ei ole ylipainevamman vaaraa.


title: Ilmarinta

text: Ilmarinta voi syntyä hyvin nopeasti tai vähitellen päivien kuluessa. Myös ilmarinnan koko vaihtelee pienestä ja oireettomasta koko keuhkon kokoonpainumiseen. Hengitystilavuuden pieneneminen aiheuttaa eriasteisia hengitysvaikeuksia, joiden syy varmistuu usein vasta röntgenkuvauksessa. Hengitysäänten vaimeneminen tai puuttuminen voi olla merkkinä ilmarinnasta.


title: Ilmarinta

text: Ilmarintaa ei voi hoitaa ilman erikoisvälineitä ja -osaamista, ja se vaatii aina kiireellistä sairaalahoitoa. Ilmarinnan ensiapu on vammojen mukainen hoito, puoli-istuva asento ja hapen annostelu varaajamaskilla hapetuksen parantamiseksi ja hengenahdistuksen vähentämiseksi.


title: Ilmarinta

text: Ranskalainen lääkäri Jean Marc Gaspard Itard tunnisti ensimmäisenä ilmarinnan vuonna 1803. Hänen opettajansa lääkäri René Laënnec julkaisi ilmarinnasta kliinisen kuvauksen vuonna 1819..


title: Svetlana Pospelova

text: Svetlana Pospelova (, s. 24. joulukuuta 1979) on venäläinen pikajuoksija, jonka päämatka on 400 metrin juoksu.


title: Svetlana Pospelova

text: Pospelova osallistui 1998 yleisurheilun nuorten maailmanmestaruuskilpailuihin, joissa hän karsiutui 400 metrin alkuerissä. Hän koki saman kohtalon myös Sydneyn olympialaisissa 2000. Vuonna 2003 Pospelova voitti Euroopan cupin ajalla 50,85. Hän oli samana vuonna Pariisin MM-kisoissa kahdeksas sekä myös kahdeksas. Pospelova voitti 2005 sisäratojen Euroopan-mestaruuden 400 metrillä. Hän oli Helsingin MM-kisoissa samalla matkalla neljäs ajalla 50,11 ja mukana voittamassa maailmanmestaruutta Venäjän joukkueessa 4 x 400 metrin viestijuoksussa. Kauden lopussa hän oli seitsemäs. Vuonna 2006 Pospelova voitti Euroopan cupin superliigan. Göteborgin EM-kisoissa hän oli henkilökohtaisella matkalla seitsemäs sekä viestissä mukana EM-kultaa voittaneessa joukkueessa. Hän voitti 2006 myös Venäjän mestaruuden 400 metrin juoksussa.


title: Svetlana Pospelova

text: Dohan sisäratojen MM-kisoissa 2010 hän voitti hopeaa 4×400 metrin viestissä.


title: Mika Vainio

text:
Mika Tapio Vainio (15. toukokuuta 1963 Helsinki – 12. huhtikuuta 2017 Normandia, Ranska) oli suomalainen syntetisaattorimuusikko, joka tunnetaan paitsi omalla nimellään tehdystä kokeellisesta elektronisesta musiikista myös sooloprojektistaan Ø ja yhteistyöstään eri suomalaisten ja ulkomaisten minimalistista elektronista musiikkia tuottavien säveltäjien kanssa. Näitä projekteja olivat muun muassa Pan Sonic, Vainio / Väisänen / Vega, Tekonivel ja Corporate 09. Vainio toimi myös rave-tapahtumia järjestäneessä Hyperdelic Housers -ryhmässä.
Ø oli Vainion sooloprojekti, jonka nimellä hän julkaisi useita albumeja.
Musiikkityyli on Pan Sonicin kaltaista hyvin kokeellista elektronista äänimaisemaa, jossa on rytmejä ja erilaisia sähköisiä ääniä. Suurimman osan Ø:n tuotannosta julkaisi Vainion ystävän perustama levy-yhtiö Sähkö Recordings.
Mika Vainion, Ilpo Väisäsen ja Suicide-ryhmän Alan Vegan (oikea nimi Alan Bermowitz) yhteisprojekti. Ryhmän yhden maxin ja kaksi albumia julkaisivat levy-yhtiöt Blast First ja Mego.Mika Vainion ja Pertti Grönholmin yhteistyöprojekti 1990-luvun alusta, jolloin elektroninen tanssimusiikki oli nousemassa Suomessa pinnalle. Ryhmä julkaisi vain yhden EP:n ja yhden albumin, molemmat Dojo-labelilla.Tekonivel oli Vainion sooloprojekti 1990-luvun puolivälistä. Se julkaisi kolme maxia, jotka julkaisivat PUU ja Tension Records.
Mika Vainio on omalla tai projektiensa nimellä uudelleenmiksannut eri artistien, muun muassa Björkin, musiikkia.


title: Per Aabel

text: Per Pavels Aabel (25. huhtikuuta 1902, Kristiania, nyk. Oslo – 22. joulukuuta 1999) oli norjalainen teatterinäyttelijä ja koomikko. Hän oli koomikko Hauk Aabelin poika.


title: Per Aabel

text: Aabel opiskeli balettia Lontoossa ja taidekoulussa Pariisissa. Sitten hän alkoi opiskella Wienissä teatterijohtaja Max Reinhardtin johdolla ja teki näyttämödebyyttinsä vuonna 1931. Aabel on tunnettu erityisesti Ludvig Holbergin tulkitsijana.


title: Per Aabel

text: Aabel näytteli vuosia teattereissa ja toimi opettajana. Hänen elokuvauransa alkoi vasta vuonna 1939.


title: Antasidit

text: Happolääkkeet eli antasidit ovat lääkkeitä, jotka neutraloivat mahan liikahappoisuutta. Antasidit ovat niukkaliukoisia emäksisiä suoloja kuten alumiinihydroksidia (Al(OH)), magnesiumhydroksidia (Mg(OH)), magnesiumkarbonaattia (MgCO) ja alumiinifosfaattia (AlPO). Antasidien täytyy olla niukkaliukoisia, jotteivat ne liukenisi jo vähäisessä happamuudessa kuten suussa tai ruokatorvessa. Lisäksi antasidien pH:n täytyy olla lähellä neutraalia, jotteivat ne vahingoittaisi lääkettä syödessä suun, nielun tai ruokatorven limakalvoja.


title: Antasidit

text: Anatomis-terapeuttis-kemiallisessa lääkeluokituksessa antasidien ryhmän koodi on A02A.


title: Antasidit

text: Ihmisen vatsaontelon seinät erittävät suolahappoa (HCl). Sen tarkoituksena on hillitä haitallisten bakteerien kasvua ja helpottaa ruuansulatusta hydrolysoimalla proteiineja aminohapoiksi.  Antasidit reagoivat vatsalaukussa ylimääräisten happojen kanssa ja pyrkivät muuttamaan vatsan pH-arvoja halutulle tasolle. Sitä voidaan siis käyttää lääkkeenä liiallisiin vatsahappoihin.


title: Antasidit

text: Suomessa myytävät lääkevalmisteet sisältävät seuraavia antasideja tai niiden yhdistelmiä:


title: Antasidit

text: Antasideja löytyy Suomen markkinoilta myös nk. yhdistelmälääkevalmisteissa, joissa antasidi yhdistetään muuhun hoidon kannalta hyödylliseen lääkeaineeseen, kuten esimerkiksi:


title: Antasidit

text: Antasidien vaikutus kestää tyhjässä vatsassa noin puoli tuntia ja ruokaillessa niiden vaikutus voi kestää jopa kaksi tuntia. Käytännön kannalta antasideja pitää siis ottaa useita päivittäin. Antasidien käyttö suurissa määrin voi aiheuttaa vatsavaivoja, koska alumiinisuolat, joita antasideissä esiintyy ovat ummettavia ja magnesiumsuolat ovat laksatiivisia. Tästä syystä antasideja käytetään myös seoksina, esimerkiksi kalsium- ja magnesiumsuoloja yhdessä. Yhdistelmät vähentävät laksatiivisia vaikutuksia ja ummetusta. Antasidit sisältävät alumiinia ja magnesiumia ja niitä voi kertyä elimistöön, jos munuaisten toiminta ei ole normaalia. Antasideja otetaan yleensä tablettimuodossa oraalisesti.


title: Antasidit

text: Vesiliukoiset antasidit voivat aiheuttaa systeemisen alkaloosin, eli liiallisen emäksisyyden kehossa, jos imeytyvät ionit häiritsevät ruumiinnesteiden happo-emästasapainoa. Useimmat antasidit ovatkin vesiliukenemattomia, poikkeuksena tähän on natriumbikarbonaatti eli ruokasooda.


title: Antasidit

text: Antasidit myös lievittävät liikahappoisuuden aiheuttamaa kipua, ja niitä voidaankin käyttää myös kivunlievittäjinä mahahaavojen hoidossa. Ei ole kuitenkaan kehitetty menetelmää, jolla voitaisiin mitata tai arvioida antasidin kivunlievityskykyä. Antasidit vapauttavat suolahapon neutralointireaktiossa hiilidioksidikaasua, joka voi aiheuttaa epämukavaa tunnetta ja ilmavaivoja.


title: Antasidit

text: Antasidit ovat vanhin toimiva lääkeaine närästykseen. Kalkkia eli kalsiumkarbonaattia on pureskeltu vuosikymmenten ajan helpottamaan närästystä. Antasidit valmistetaan lääketehtaissa. Esimerkiksi GlaxoSmithKlinen omistamaa TUMS-merkkistä antasidia valmistetaan St.Louisissa Missourissa, jossa antasidien tuotanto on jo alkanut vuonna 1930.


title: Antasidit

text: Antasidin happoa neutralisoiva vaikutus ilmaistaan suolahapon milliekvivalentteina (mEq). Antasidituotteiden neutralisoiva vaikutus on oltava vähintään 5 mEq suolahappoa (HCl) per annos. Karkeasti arvioituna tämä on riittävä, jotta tyhjän vatsan pH-arvo saadaan nostettua 3.5:een.


title: Antasidit

text: Antasidit voidaan jaotella systeemisiin ja ei-systeemisiin antasideihin.


title: Antasidit

text: Systeemiset eli imeytyvät antasidit ovat liukenevia, absorboituvia ja voivat aiheuttaa muutoksia kehon elektrolyyttipitoisuuksiin ja alkaloosin, esim. natriumbikarbonaatti.


title: Antasidit

text: Ei-systeemiset (imeytymättömät) antasidit eivät juurikaan imeydy, joten niillä ei ole merkittävää systeemistä eli koko kehoon ulottuvaa vaikutusta. Ei-systeemiset antasidit jaetaan edelleen:


title: Antasidit

text: (a) Alumiinia sisältäviin antasideihin, esimerkiksi alumiinifosfaatti, dihydroksialumiiniaminoasetaatti, dihydroksialumiininatriumkarbonaatti.


title: Antasidit

text: (b) Kalsiumia sisältäviin antasideihin, esimerkiksi kalsiumkarbonaatti, kalsiumfosfaatti


title: Antasidit

text: (c) Magnesiumia sisältäviin antasideihin, esimerkkeinä magnesiumkarbonaatti, magnesiumsitraatti, magnesiumhydroksidi, magnesiumoksidi, magnesiumfosfaatti


title: Antasidit

text: (d) Yhdistelmäantasideihin, esimerkiksi alumiinihydroksidigeeli ja magnesiumhydroksidi.


title: Antasidit

text: Antasidin aktiivisuus voidaan määrittää happoa neutralisoivalla in-vitro –kokeella. Kokeessa tunnettu määrä antasidia lisätään suolahappoon, ja suolahapon pH:ta mitataan tietyin aikavälein, jotta kyetään selvittämään, kuinka paljon happoa antasidi neutraloi. Myös in-vivo-kokeita on yritetty, mutta niillä ei ole saavutettu toivottuja tuloksia.


title: Antasidit

text: Antasidien toiminta perustuu ruoansulatuksen ja virtsan pH:n muuttamiseen. Antasidit voivat kuitenkin muuttaa mm. muiden lääkkeiden liukenemis- ja imeytymisnopeuksia, ja nopeutta, jolla munuaiset poistavat muita lääkeaineita elimistöstä. Systeemisten antasidien pitkäaikaista käyttöä tulisikin välttää. Antasidit voivat myös huonontaa raudan ja joidenkin vitamiinien saantia.


title: Antasidit

text: Magnesiumoksidi:


title: Antasidit

text: MgO(s)+2 HCl(aq) --> MgCl(aq) + HO (l)


title: Antasidit

text: Magnesiumhydroksidi:


title: Antasidit

text: Mg(OH)(aq)+ 2 HCl (aq)- -> MgCl (aq)  +2HO(aq)


title: Antasidit

text: Kalsiumkarbonaatti


title: Antasidit

text: CaCO(s) + 2HCl(aq) --> CaCl(aq) + HO  (l) + CO  (g)


title: Antasidit

text: Alumiinihydroksidi:


title: Antasidit

text: Al(OH) (s)+ 3 HCl (aq)--> AlCl (aq)+ 3HO (l)    [1]


title: Tommy Hilfiger

text: Thomas Jacob ”Tommy” Hilfiger (s. 24. maaliskuuta 1951 Elmira, New York) on yhdysvaltalainen muotisuunnittelija, joka tunnetaan parhaiten "Tommy Hilfiger" ja "Tommy" -vaatemerkeistään.


title: Tommy Hilfiger

text: Hilfiger syntyi Elmiran kaupungissa New Yorkin osavaltiossa. Hän on perheen yhdeksästä lapsesta toiseksi vanhin. Hänen isänsä oli jalokivikauppias ja äitinsä sairaanhoitaja.


title: Tommy Hilfiger

text: Vuonna 1969 Hilfiger perusti vaateliikkeen nimeltä People's Place. Liikkeitä oli enimmillään kymmenen, mutta ketju meni konkurssiin vuonna 1975.


title: Tommy Hilfiger

text: Vuonna 1979 Hilfiger muutti New Yorkin kaupunkiin. Liikemies Mohan Murjanin avulla hän julkisti ensimmäisen "Tommy Hilfiger" -vaatemallistonsa vuonna 1985. Vuonna 1992 yritys listautui pörssiin, ja vuoteen 2004 mennessä sillä oli palveluksessaan yli 5 400 työntekijää.


title: Tommy Hilfiger

text: Sijoitusyhtiö Apax partners osti yrityksen 1,6 miljardilla dollarilla vuonna 2006, ja neljä vuotta myöhemmin Apax myi sen eteenpäin "Calvin Kleinin" omistajalle, Philips-Van Heusen -yhtiölle kolmella miljardilla dollarilla (2,2 miljardia euroa). Hilfiger jatkaa yhtiön pääsuunnittelijana.


title: Tommy Hilfiger

text: Hilfiger meni naimisiin Susan Cironan kanssa vuonna 1980. He olivat naimisissa 20 vuotta ja saivat neljä lasta. He erosivat vuonna 2000. Vuonna 2008 Hilfiger meni naimisiin Dee Oclepon (syntyjään Deniz Carolina Erbug) kanssa. Heillä on yksi yhteinen poika.


title: Tohtori Neo Cortex

text: Tohtori Neo Cortex on kuvitteellinen hullu tiedemies, joka on tavallisesti toiminut Crash Bandicoot-pelisarjan antagonistina. Hänen suurin haaveensa on hallita maailmaa kostaakseen niille, jotka halveksivat häntä menneisyydessä. Cortex loi joukon mutanttieläimiä avukseen (Ripper Roon, Komodonvaraanit Moen ja Joen, Tiny Tiger, Dingodile, Koala Kongin ja Pinstripe). Tuntomerkkeinä hänellä on suhteettoman suuri, laeltaan tasainen pää, otsaan tatuoitu iso N-kirjain ja sivuille sojottava musta tukka. Hänen ainoat tiedossa olevat sukulaisensa ovat hänen äitinsä ja goottihenkinen sisarentyttärensä Nina Cortex, jolla on mekaaniset kädet, jotka voi singota ulos ja kelata sisään.


title: Tohtori Neo Cortex

text: Pelit, joissa Cortex toimii pääpahiksena, hän taistelee päävihollisensa Crash Bandicootin kanssa. Taistelussa hän käyttää tavallisesti aseenaan punaista sädepistoolia, josta lähtee hohtavia säteitä. Taistellessaan hänellä on apuna pieni liito-alus.


title: Tohtori Neo Cortex

text:
Ensimmäisessä Crash- pelissä Cortexilla oli suuri linna, joka sisälsi uskomattomia tiloja kuten loputtomia kuiluja ja suuria muureja.
Linnassa asusti myös toinen tiedemies Nitrus Brio, jota vastaan Crash taisteli pelin loppuvaiheessa ennen Cortexia. Linnan voi myös nähdä toisissa Crash- peleissä; esim. (Crash Bandicoot 2: Cortex Strikes Back).


title: Tohtori Neo Cortex

text: Ensimmäisen Crash bandicoot -pelin alussa Neo Cortex ja Nitrus Brio suorittavat eläinkoetta, jonka oli tarkoitus kantaa nimeä "Bandicoot 1.0". Jostakin tuntemattomasta syystä Evolvo Ray (Nitruksen kehittämä mutaatiolaite) menee oikosulkuun (syytä ei tiedetä), jonka aikana Crash onnistuu irrottautumaan laitteesta ja hyppää ikkunan kautta vapauteen. Tohtoreiden onnistuu kuitenkin kidnapata Crashin senaikainen tyttöystävä Tawna Bandicoot, jota Crash rientää pelastamaan.


title: Tohtori Neo Cortex

text: Neo Cortex opiskeli Crash Twinsanity -pelin mukaan Madame Amberlyn sisäoppilaitoksessa yhdessä N. Ginin ja Nitrus Brion kanssa.


title: Tohtori Neo Cortex

text: Tohtori Cortex on Crashin ja Aku Akun lisäksi ainoa hahmo, joka on esiintynyt kaikissa Crash pelissä (N-trancedissa monipelimuodolla).


title: Tohtori Neo Cortex

text: Dr. Neo Cortex on päävastuksena seuraavissa peleissä:


title: Mayakielet

text: Mayakielet muodostavat kielikunnan, jonka maantieteellinen alue on Mesoamerikassa, Kaakkois-Meksikosta aina Hondurasiin saakka. Vaikka espanja on alueen nykyvaltioissa virallinen kieli, näitä yhteisestä kantakielestä polveutuvia kieliä puhuu näillä alueilla yli neljä miljoonaa mayaa. Vuonna 1996 Guatemala tunnusti 21 eri mayakieltä ja Meksiko tunnustaa viisi muuta, joiden puhuma-alue ei ulotu Guatemalaan. Esikolumbiaanisina aikoina mayasivilisaation kehittämää mayojen kirjoitusjärjestelmää käytettiin usean eri mayakielen kirjoittamiseen, varsinkin klassiselta kaudelta (noin v. 250–900) lähtien. Mayakielten latinisointi perustuu espanjan kielen kirjoitussääntöihin. Tärkeimpiä sääntöjä:


title: Balansoitu kytkentä

text: Balansoitu kytkentä, jota kutsutaan myös symmetriseksi tai differentiaaliseksi kytkennäksi, on elektroninen kytkentätapa, jossa signaali ja sen kanssa vastakkaisvaiheiseksi käännetty signaali kuljetetaan vierekkäisissä johtimissa, jotka vielä on usein kierretty pariksi. Vierekkäisiin johtimiin ulkopuolelta indusoituvat sähkömagneettiset häiriöt ovat keskenään liki samansuuruisia ja samanvaiheisia. Vastaanottopäässä vastavaiheinen signaali käännetään uudelleen ja signaalit yhdistetään. Tämän myötä alkuperäinen signaali kaksinkertaistuu ja vastavaiheisiksi muuttuneet häiriösignaalit kumoavat toisensa. Balansoitu liitäntä mahdollistaa hyvin pitkien kaapeleiden käyttämisen ilman merkittäviä häiriöitä.


title: Balansoitu kytkentä

text: Signaalilähde lähettää parikaapelin johtimiin signaalin formula_1 ja vastakkaisvaiheisen signaalin formula_2. Kaapelissa signaaleihin summautuu häiriösignaali formula_3, jolloin kaapelissa kulkevat signaalit formula_4 ja formula_5. Vastaanottopäässä vastakkaisvaiheinen signaali ja siihen indusoitunut häiriö vähennetään alkuperäisestä signaalista ja siihen indusoituneesta häiriösignaalista, jolloin saadaan formula_6.


title: Balansoitu kytkentä

text: Balansoitua kytkentää käytetään pääasiassa ammattilaistason äänitys- ja äänentoistolaitteissa sekä tietoliikennetekniikassa. Erityisesti jos signaalilähde antaa matalan signaalintason, kuten mikrofoni, kytkentätavasta on hyötyä häiriöiltä suojautumisessa. Kytkennässä käytetään yleisesti XLR-liitintä ja joskus 3-napaista plugiliitintä. Yhtyekäytössä voidaan käyttää niin sanottua DI-laitetta (englanniksi direct input) muuntamaan instrumentin kaapelisignaali balansoiduksi. Instrumentti voidaan näin liittää XLR-kaapelilla suoraan esimerkiksi miksauspöytään studiossa tai konserttitilassa ilman instrumenttivahvistinta, kaiutinta ja mikrofonia sitä varten.


title: Balansoitu kytkentä

text: Audiosovelluksissa kierretty pari on vielä sijoitettu maadoitetun johtavan metallivaipan tai -sukan sisään. Tämä suoja muodostaa parin ympärille Faradayn häkin, joka edelleen parantaa kytkennän häiriönkestävyyttä.


title: Enduron maailmanmestaruussarja

text: Enduron maailmanmestaruussarja (virallisesti "Maxxis FIM World Enduro Championship" eli "WEC") on enduron kovatasoisin sarja maailmassa. Sarjassa ajetaan tällä hetkellä kolmessa eri luokassa, Enduro 1, 2- ja 3-luokissa.


title: Enduron maailmanmestaruussarja

text: Enduron maailmanmestaruussarja käynnistyi vuonna 1990, jolloin mukana oli kaikkiaan kuusi luokkaa yli - ja enintään 500cc, 350cc, 250cc, 125cc ja 80cc. Yli 500cc- ja 350cc-pyörät olivat 4-tahtisia ja loput 2-tahtisia. Kauden 1993 jälkeen sekä 80cc että enintään 500cc lopetettiin ja 250cc muutettiin 175cc:ksi. Vuonna 1996 350cc muuttui 450cc:ksi ja kahta kautta myöhemmin 250cc palasivat MM-sarjaan. Tuolla hetkellä luokkia oli viisi. Kauden 2003 jälkeen kaikki nämä luokat lopetettiin ja tilalle otettiin FIM:in kehittävä systeemi, jolla luokat nimettiin uusiksi. Tätä tapahtui samana vuonna myös muun muassa motocrossissa. Näin syntyivät nykyiset luokat Enduro 1, -2 ja -3.


title: Henry James

text: Henry James (15. huhtikuuta 1843 – 28. helmikuuta 1916) oli yhdysvaltalais-brittiläinen kirjailija.


title: Henry James

text: Henry James syntyi New Yorkissa varakkaaseen perheeseen. Perheen isällä oli älyllisiä harrastuksia, hän oli kiinnostunut Euroopasta ja halusi antaa lapsilleen epädogmaattisen kasvatuksen. Perhe matkusteli paljon ja muutti usein asuinpaikkaansa. Henry James kuvaili myöhemmin lapsuuttaan ”hotellilapsuudeksi”. Lapsuuden tiuhat muutot ja matkailu saivat hänet tuntemaan juurettomuutta ja jonkinlaista arvotyhjiötä.


title: Henry James

text: Nuorukaiseksi vartuttuaan Henry James matkaili paljon Euroopassa ja Amerikassa. Hän opiskeli monessa paikassa; hänen tiedetään suorittaneen opintoja Genevessä, Lontoossa, Pariisissa, Bolognassa ja Bonnissa. Yhdeksäntoistavuotiaana hän aloitti lakiopinnot Harvardissa, mutta opinnot keskeytyivät pian, koska kirjallisuus kiinnosti aina vain enemmän. Hänen ensimmäinen näytelmänsä "Pyramus and Thisbe" ilmestyi 1869 ja romaaninsa "Watch and Ward" ilmestyi vuonna 1871. Toimi samoihin aikohin myös sanomalehtien "Nation" ja "Atlantic" toimittajana. Lyhyen Pariisin-episodin jälkeen asettui asumaan Lontooseen vuonna 1875. Lontoosta hän muutti asumaan vielä Ryeen, Sussexiin. Ensimmäinen maailmansota oli Henry Jamesille järkytys. Hän päätti anoa Britannian kansalaisuutta vuonna 1915 osoittaakseen uskollisuutta kotimaalleen ja protestoidakseen syntymämaansa haluttomuutta liittyä sotaan.


title: Henry James

text: Kirjailijan henkilöä muokkasivat eläminen lahjakkaan isoveljen William Jamesin varjossa ja elämää hankaloittanut selkävamma. William James oli tunnettu filosofi ja myös psykologian uranuurtajia.


title: Henry James

text: Henry Jamesia voidaan pitää tuotteliaana kirjailijana. Hän kirjoitti 20 romaania, 112 novellia, 20 näytelmää ja toimi myös kriitikkona.


title: Henry James

text: Varhaisissa teoksissaan Henry James pohtii millaista on elää amerikkalaisena Euroopassa. Myöhemmissä teoksissaan hän on ikään kuin ulkopuolinen, pohdiskeleva tarkkailija, joka tutkii tarinoidensa henkilöiden vuorovaikutusta ja psykologiaa. Tapahtumia ei ole kovinkaan paljon ja ne ovat usein etäännytettyjä.


title: Henry James

text: Henry Jamesin laajasta tuotannosta on suomennettu vain muutama teos.


title: Henry James

text:
"Washingtonin aukio" on sovitettu myös näytelmäksi nimellä "Perijätär". Sitä esitettiin Suomessa 1950-luvulla.
"Mitä Maisie tiesi" sovitettiin elokuvaksi vuonna 2013. Tapahtumat on siirretty nykyajan Yhdysvaltoihin.


title: Aku-Kimmo Ripatti

text: Aku-Kimmo Ripatti (12. heinäkuuta 1931 Porvoo – 18. helmikuuta 1994 Oulu) oli kansakoulunopettaja ja kirjailija. Hän oli Oulun läänin läänintaiteilija 1972–1975. Vuodet 1952–1984 Ripatti toimi opettajana eri paikkakunnilla. Hänen vanhempansa olivat kirjailijapariskunta Aku Rautala (oik. August Ripatti) ja Iris Uurto.


title: Aku-Kimmo Ripatti

text: Ripatti oli kulttuurikeskustelija ja pamfletisti, mutta myöhemmin hän keskittyi enemmän näytelmäkirjallisuuteen. Häneltä ilmestyi myös aforismikokoelma "Luodemailta" (1962), runokokoelmia ja dokumenttiromaani "Iris" äidistään. Joitakin hänen runojaan on sävelletty ja levytetty.


title: Aku-Kimmo Ripatti

text: Pohjois-Pohjanmaalla läänin taidetoimikunnan piirissä toimi kirjoittajarengas, jossa kirjailija Aku-Kimmo Ripatti oli opettajana ja innostuneena sieluna.


title: Pertti Jantunen

text: Pertti Kalevi Jantunen (25. kesäkuuta 1952 Lahti) on entinen suomalainen jalkapalloilija ja jalkapallovalmentaja. Pelipaikaltaan hän oli keskikenttäpelaaja. Jantunen oli ensimmäinen suomalaispelaaja, joka esiintyi Espanjassa sekä Englannin pääsarjassa. Aiemmin suomalaisista vain maalivahti Mauno Rintanen oli pelannut Englannin liigassa, Hullissa 1950-luvulla.


title: Pertti Jantunen

text: Jantunen pelasi yhteensä 181 ottelua SM-sarjassa, tehden niissä 30 maalia. Maajoukkueessa hän esiintyi 26 kertaa ja onnistui kerran maalinteossa.


title: Pertti Jantunen

text: Jantusen ulkomaankiertue alkoi Espanjan toisella sarjatasolla pelanneessa CD Málagassa, johon hän siirtyi kesällä 1977 Lahden Reippaasta. Hän valtasi heti paikan joukkueen avauskokoonpanossa. Joukkue joutui kuitenkin talousvaikeuksiin ja Jantunen siirtyi jo talvella Ruotsiin Eskilstunaan.


title: Pertti Jantunen

text: Englannin liigan avautuminen ulkomaalaisille vuonna 1978 tarjosi myös Jantuselle mahdollisuuden kokeilla siipiään siellä. Seuraavana keväänä I divisioonassa pelannut Bristol City FC teki sopimuksen Jantusen kanssa. Hänen esiintymisensä sarjaotteluissa Bristolissa jäivät kuitenkin vain kahdeksaan, koska hän ei koskaan päässyt manageri Alan Dicksin suosioon ja hän joutui pelaamaan lähinnä reserviotteluita. Jantunen suuntasikin vuonna 1981 takaisin Ruotsiin, tällä kertaa Västeråsiin. Kolmen Västeråsin vuoden jälkeen hän pelasi vielä useita vuosia Lahden Reippaassa.


title: Pertti Jantunen

text: Peliuransa jälkeen Jantunen on valmentanut Pallo-Lahtea ja Kolmosesta Kakkoseen noussutta City Starsia. Jantunen on valmentanut myös naisjalkapalloilijoita ja toimi vuosina 2010–2013 Malmin Palloseuran naisten edustusjoukkueen päävalmentajana.


title: Maison Louis Carré

text: Maison Louis Carré eli Maison Carré on Bazoches-sur-Guyonnessa Yvelinesissa Ranskassa noin 40 kilometriä Pariisista lounaaseen sijaitseva asuintalo, joka valmistui vuonna 1959. Talo on yksi merkittävimmistä Alvar Aallon suunnittelemista yksityiskodeista. Association Alvar Aalto en France -yhdistys, jonka perusti Suomen Kulttuurirahasto, osti rakennuksen ja osan sen irtaimistoa 1,5 miljoonalla eurolla vuonna 2006. Rakennus suojeltiin vuonna 1996 ja luokiteltiin Ranskassa historiallisesti merkittäväksi suojelukohteeksi.


title: Maison Louis Carré

text: Talon alkuperäinen omistaja ja rakennuttaja oli ranskalainen taidekauppias ja galleristi Louis Carré. Hän tilasi talosuunnitelman Aallolta 1956 ja pääsi muuttamaan rakennukseen vaimonsa kanssa vuonna 1959. Arkkitehdin suunnittelema uima-allas pukuhuoneineen lisättiin kokonaisuuteen vuonna 1962. Aallon suunnitelutyöhön kuuluivat myös puutarha ja yksityiskohtainen sisustus, joka on säilynyt alkuperäisessä asussaan.


title: Maison Louis Carré

text: Maison Carré avattiin yleisölle syyskuussa 2007, ja se esittelee Ranskassa suomalaista arkkitehtuuria ja muotoilua.


title: Kai Mykkänen

text: Kai Aslak Mykkänen (s. 31. heinäkuuta 1979 Espoo) on kokoomuslainen poliitikko ja Suomen nykyinen sisäministeri. Hän on ollut kansanedustaja vuodesta 2015 lähtien. Mykkänen toimi ulkomaankauppa- ja kehitysministerinä kesäkuusta 2016 helmikuuhun 2018, jonka jälkeen hänestä tuli sisäministeri.


title: Kai Mykkänen

text: Joulukuussa 2012 Mykkänen nimitettiin Elinkeinoelämän keskusliiton (EK) johtoryhmän jäseneksi sekä johtajaksi vastuualueenaan keskeiset vaikuttamishankkeet ja uudistuminen 1. helmikuuta 2013 alkaen. Aiemmin hän on toiminut elinkeinoministeri Jyri Häkämiehen erityisavustajana.


title: Kai Mykkänen

text: Mykkänen oli Espoon kaupunginvaltuuston jäsen vuosina 2001–2008, joista kaupunginhallituksessa vuosina 2005–2006. Hän oli europarlamentaarikko Alexander Stubbin avustaja vuosina 2004–2006. Hän on toiminut Kokoomuksen Nuorten Liiton ja Suomen Lukiolaisten Liiton puheenjohtajana. Eduskuntaan Mykkänen valittiin vuoden 2015 vaaleissa Uudenmaan vaalipiiristä.


title: Kai Mykkänen

text: Mykkänen nousi ulkomaankauppa -ja kehitysministeriksi Sipilän hallitukseen Lenita Toivakan tilalle 22. kesäkuuta 2016. Tasavallan presidentti siirsi ja määräsi hänet 12. helmikuuta 2018 sisäministeriksi.


title: Kai Mykkänen

text: Mykkänen on kritisoinut ay-liikettä siitä, että nämä ajavat työssäkäyvien asiaa työttömien kustannuksella, kun pitäisi madaltaa työllistämisen kynnystä, ja työnantajia siitä, että työntekijöille pitäisi saada edustus yrityksen päätöksentekoon.


title: Kai Mykkänen

text: Kai Mykkäsen isä on entinen Yleisradion ohjelmajohtaja ja entinen kansanedustaja Jouni Mykkänen ja äiti Maria Mykkänen (o.s. Sokolow), venäläisten emigranttien tytär. Mykkäsen pääasiallisena kotikielenä oli kuitenkin suomi. Hän on työskennellyt kolme vuotta Venäjällä.


title: Kai Mykkänen

text: Kai Mykkänen kasvoi Espoon Tapiolassa. Hän kävi Tapiolan lukion ja opiskeli pitkänä kielenään venäjää. Hän on valmistunut valtiotieteen maisteriksi Helsingin yliopistosta vuonna 2006.


title: Kai Mykkänen

text: Nuorena Mykkänen kampanjoi ympäristön puolesta ja johti Espoon nuorten ympäristönsuojelijoiden yhdistystä. Puoliso on eläinlääkäri Anna Mykkänen, ja parilla on kaksi lasta.


title: Papula (yritys)

text: Papula Oy on suomalainen patentti- ja tavaramerkkiasiamiestoimisto. Sen perusti 1975 Patenttineuvos Antti Papula Helsinkiin. Kansainvälisesti yritys tunnetaan nimellä Papula-Nevinpat.


title: Papula (yritys)

text: Yrityksen liikevaihto vuonna 2005 oli 9,5 miljoonaa euroa ja henkilökuntaa Suomessa 46. Pääkonttori on Helsingin Ruoholahdessa, toimistoja on myös Venäjällä, Ukrainassa, Valko-Venäjällä, Kazakstanissa ja Uzbekistanissa. Vuonna 2011 Papula Oy osti kilpailijansa Forssén & Salomaa Oy:n.


title: Nikeforos

text: Nikeforos (, "voiton tuoja"; ) voi viitata seuraaviin henkilöihin:


title: Ute-intiaanit

text: Ute-intiaanit ovat Yhdysvaltain länsiosissa asuva alkuperäiskansa, joka alun perin kuului uto-atsteekkilaiseen kielikuntaan. He asuivat Kalliovuorilla ja kansoittivat laajoja alueita myös vuoriston länsipuolella Coloradossa ja Utahissa. Viimeksi mainittu osavaltio on nimetty heidän mukaansa. Utien nimi merkitsi "Auringon maata".


title: Ute-intiaanit

text: Uteista etelään leviäviä maita hallitsivat navajot ja apassit. Pohjoisina rajanaapureina asuivat shoshonit monine heimoineen. Utet liikkuivat myös itäisillä preerioilla varsinkin saatuaan ratsuja, mutta heidän sotataktiikkansa oli vetäytyä pakoon vuoristoon ja vetää vihollinen perässään. Kalliovuorilla jalkaisin taistellessaan he olivat vaarallisia vastustajia.


title: Ute-intiaanit

text: Uteilla oli merkittävä osuus Pohjois-Amerikan lounaisten kulmien kaupankäynnissä. 1800-luvun puolivälissä heidän elämänsä muuttui Salt Lake Cityn noustessa Utahiin. Sodat Yhdysvaltoja vastaan päättyivät häviöihin, ja edessä oli mukautuminen uudenlaiseen kulttuuriin.


title: Ute-intiaanit

text: Uteilla oli tärkeä osuus tasankojen ratsastuskulttuurin leviämisessä. 1600-luvun loppupuolella he ajoivat suuria hevoslaumoja Kalliovuoria myötäillen kohti pohjoista. Hevoset olivat lähtöisin espanjalaisilta, jotka olivat tuoneet ne mukanaan nykyiseen Meksikoon. Kapinaan nousseet pueblointiaanit vapauttivat tuhansia hevosia espanjalaisten aitauksista. Eteläisten arojen heimot ottivat karanneita eläimiä kiinni, mutta suuria laumoja kulkeutui myös Kalliovuorille. Utet ottivat ne haltuunsa, mutta huomasivat oman maansa liian karuksi hevosten laiduntamiseen. He kuljettivat eläimet seuduille, jossa ruoho oli vihreää ja ravintoa riittävästi. Näin villihevoset saapuivat Wyomingiin. Täältä hevosia kulkeutui shoshonien ja comanchien mukana pohjoisille tasangoille, jossa jalkaisin vaeltaville intiaanikansoille avautui pian kokonaan uusi elämänmuoto. 1700-luvun puoliväliin tultaessa alkoi jokaisella tasankojen heimolla olla käytössään ratsuja.


title: Ute-intiaanit

text: Nopean kulkuvälineen ansiosta uteista kehittyi sotaisia. Varsinkin eteläisimmät utet tekivät ryöstöretkiä New Mexicoon espanjalaisten kyliin. Myös naapuriheimot olivat utien hyökkäyksien kohteina, ja vihollisia olivat muun muassa Kalliovuorten itäpuolella asuvat siouxit, cheyennet arapahot ja pawneet. Navajoita utet työnsivät kohti länttä jo vuodesta 1710, ja riitaisuudet jatkuivat pitkälle 1800-luvulle.


title: Ute-intiaanit

text: 1700-luvun alkupuolella osa uteista solmi muutaman vuosikymmenen kestäneen liiton comanchien kanssa. Utet johtivat liittolaisensa espanjalaisten kauppapaikoille, jonne he toivat yhä suurempia määriä orjia. Pian heimoliittymä nousi hallitsevaan asemaan New Mexicon rajaseuduilla käytävässä orjakaupassa. He ryöstivät apassien, pawneiden ja shoshonien naisia ja lapsia. Vastineeksi utet ja heidän liittolaisensa halusivat espanjalaisilta lisää ratsuja menestyäkseen paremmin yhteenotoissa tasankojen ratsastajien kanssa. Utien liitto comanchien kanssa hajosi 1750-luvun alussa tuntemattomiin erimielisyyksiin. Idästä työntyvät heimot ja espanjalaisten kasvava painostus saivat utet vetäytymään Kalliovuorille. 1700-luvun loppupuolella utet liittoutuivat jicarillojen kanssa comancheja ja kiowia vastaan.


title: Ute-intiaanit

text: 1820-luvulla ute-päällikkö Walker (Wakara) onnistui luomaan hyvän pohjan alueen turkiskaupalle euro-amerikkalaisten kanssa. Walker puhui sekä espanjaa että englantia ja oli lisäksi erinomainen ratsastaja. Hän opetti nuorille sotureille hevosten käsittelyä. 1830-luvulla Walker organisoi karaistuneista ute-sotureista joukon, jonka pääasiallinen tarkoitus oli ryöstää hevosia niin intiaaneilta kuin valkoisiltakin. Ryöstöretket ulottuivat joskus Kaliforniaan saakka. Tuliaisina oli aina runsain määrin hevosia, jotka myytiin yleensä Meksikoon. Monet amerikkalaiset kertoivat Walkerin ja hänen ryhmänsä kauppaavan myös intiaaninaisia ja -lapsia, joista suurin osa kulkeutui New Mexicoon. Walkerin maine levisi, ja hänestä tehtiin samanaikaisesti havaintoja eri puolilla maata.


title: Ute-intiaanit

text: Vuonna 1847 Walker teki virheen, joka myöhemmin koitui kohtalokkaaksi alueen intiaaneille. Hän erehtyi päästämään Brigham Youngin johtaman 150 valkoisen amerikkalaisen muodostaman joukon utien maille nykyiseen Utahiin. Vieraat edustivat kristittyä kirkkokuntaa, joka tunnetaan mormonien nimellä. Aluksi he käyttäytyivät ystävällisesti ja olivat anteliaita uteja kohtaan. Tilanne kuitenkin muuttui, sillä mormoneja virtasi koko ajan lisää, ja Ison Suolajärven kaakkoisille rantamille nousi parissa vuodessa yli 3 000 asukkaan mormonikaupunki, Salt Lake City. Kun vastaavasti utien henkilömäärä väheni sairauksien ja tuhottujen ruokavarastojen myötä, Walker käsitti, että mormonit olivat tulleet jäädäkseen. Hän ei pitänyt näkemästään tulevaisuudenkuvasta, vaan päätti joukkoineen verottaa uusien tulokkaiden hevosia ja karjaa. Lisäksi utet alkoivat käydä ohikulkevien vaunukaravaanien kimppuun.


title: Ute-intiaanit

text: Tilanne johti vuonna 1849 alkaneeseen sotaan, joka oli utien ja Yhdysvaltain ensimmäinen keskinäinen konflikfi. Sotatilaa kesti vajaan vuoden, eivätkä menetykset kummallakaan puolen olleet erityisen merkittäviä. Mormonien määrä lisääntyi nopeasti. He olivat kauhuissaan utien ja New Mexicon kauppiaiden harjoittamasta orjakaupasta ja yrittivät julistaa tämän laittomaksi toiminnaksi. Walker ja läntiset utet raivostuivat ulkopuolisten tunkeilijoiden puuttumisesta heidän vanhaan liiketoimeensa ja aloittivat uuden sodan 1853. Vaikka sovittelurauha keskeytti väkivaltaisuudet hetkeksi, utien tulevaisuus näytti yhä huonommalta. Mormonien ja muiden siirtolaisten mukana kulkema karja polki intiaanien viljelysmaat ja tuhosi kasvillisuuden teitten varsilla, joista oli tullut kohti Utahia ja Kaliforniaa vierivien loputtomien vaunukaravaanien pääreittejä.


title: Ute-intiaanit

text: Walker kuoli 1854 keuhkokuumeen murtamana, mutta uudet päälliköt jatkoivat hänen paikallaan.


title: Ute-intiaanit

text: Utien uncompaghre-heimon päälliköksi nousi vuonna 1860 Ouray. Hänen äitinsä oli ute, isä puoliksi jicarilla-apache. Lapsuutensa Ouray vietti New Mexicossa ja joutui paljon tekemisiin valkoisten kanssa, jolloin hän oppi puhumaan hyvin niin englantia kuin espanjaakin. Kielitaidosta tuli Ourayn tärkeä ominaisuus myöhemmässä elämässä, joka viitoitti hänen tiensä utien historian maineikkaimmaksi päälliköksi.


title: Ute-intiaanit

text: Ouray perehtyi tarkoin valkoisen miehen politiikkaan ja tiesi sotimisen näitä vastaan turhaksi. Hän valitsi viisaasti puolensa ja taisteli Yhdysvaltojen rinnalla eteläisten utien kanssa comancheja ja kiowia vastaan. Vuonna 1863 Yhdysvaltojen hallitus tunnusti hänet kaikkien utien ylimmäksi päälliköksi. Utet itse eivät olleet asiasta samaa mieltä, vaan osa eteläisimmistä ryhmistä nojasi päällikköönsä Ignacioon eikä tukenut Ourayn johtajuutta. Myös läntisimmät utet kieltäytyivät hyväksymästä amerikkalaisia ja taistelivat näitä vastaan päällikkönsä Antongan (Mustan Haukka) johdolla. Heidän sotansa saatiin loppumaan vuonna 1868 Ourayn toimiessa rauhantekijänä. Rauhansopimus kirjoitettiin maaliskuussa samana vuonna. Yhdysvaltojen hallitusta edusti myöhemmin kuuluisaksi tullut intiaaniagentti Kit Carson.


title: Ute-intiaanit

text: Utet luopuivat Ourayn allekirjoittamalla sopimuksella 60 000 km² käsittävästä maa-alueesta Coloradossa. Heille jäi edelleen käyttöönsä kolmasosan verran läntistä Coloradoa, jonka he uskoivat saavansa asuttaa seuraavien sukupolvien ajan. Pitääkseen suhteet Yhdysvaltoihin kunnossa Ouray oli valmis sotimaan rahasta muita heimoja vastaan. Valkoisten kanssa syntyneet vähäiset erimielisyydet hän selvitti hyvällä kielitaidollaan ja diplomaattisella lähestymistavallaan, joka herätti ihastusta hallituksen puolella. Ourayn sivistynyt käytös oli intiaanille harvinaista. Hän pukeutui joskus valkoisen miehen tyyliin, mutta ei luopunut pitkistä hiuksistaan.


title: Ute-intiaanit

text:
Ouray oppi amerikkalaisilta muiden tapojen ohella myös rahan arvostamisen. 1870-luvulla hän myi Yhdysvaltain hallitukselle palan oman kansansa maata. Tuhannen Yhdysvaltain dollarin vuosieläkkeen lisäksi hän sai maatilan ja hienon talon. Kun utet saivat myöhemmin vihiä asiasta, Ourayn maine kärsi.
Kun Coloradosta 1876 tuli Yhdysvaltain 38 osavaltio kiinnostuivat sen asukkaat läntisten alueiden kaivostoiminnasta. Niin tavallisten kansalaisten kuin kaivosmiestenkin asioita ajavat eturyhmät pyrkivät vaikuttamaan käytäväpolitiikallaan Coloradon päättäviin elimiin, ja halusivat kaikki utet pois osavaltion alueelta. Ilmaisusta ""utien täytyy mennä"" syntyi poliittinen iskulause.


title: Ute-intiaanit

text: Eräänlaisena loppusoittona utein paimentolaiselämässä voitaneen pitää vuonna 1879 tapahtunutta Meekerin verilöylyä, jossa raivostuneet utet surmasivat intiaaniagentti Nathan Meekerin ja kymmenkunta siviiliä. Yhdysvaltojen hallitus oli useaan otteeseen yrittänyt saada uteja luopumaan ratsastavasta kulttuuristaan ja korvaamaan se maanviljelyllä. Meeker ajoi asiaa utein keskuudessa, mutta sai toiminnallaan aikaan enemmän pahaa kuin hyvää. Osa uteista, lähinnä päälliköt Nicaagat (amerikkalaisille Jack) ja Colorow (Douglas) ryhmineen, vastustivat Meekerin yritystä tehdä uteista maanviljelijöitä ja nostaa heidän sivistyksensä valkoisten tasolle. Intiaanien osoittaessa vastahakoisuuttaan Meeker päätti ratkaista asian kutsumalla apuun liittovaltion joukot, joiden avulla uskoi taivuttavansa utet tahtoonsa.


title: Ute-intiaanit

text:
White Riverillä asuvat utet saivat tarpeekseen heihin kohdistuneesta painostuksesta. He eivät halunneet luopua elämäntyylistään. Tilanne johti sotaan, ja Jackin sekä Douglasin yhdistetyt utet avasivat tulen White Riverin maaseudulla Coloradossa. Taistelun aikana he sieppasivat vangiksi Meekerin vaimon ja tyttären sekä muutamia lapsia. Tragedia lietsoi paniikkia ja yleistä vihaa uteja kohtaan. Vaikka panttivangit saatiinkin elävinä takaisin Ourayn neuvottelutaitojen ansiosta, oli tapaus jättänyt lähtemättömät jälkensä Coloradon siirtolaisten mieliin.
Päällikkö Ouray joutui vielä kerran rauhanlähettilääksi. Hän teki matkan Washingtoniin tapaamaan hallituksen johtavia henkilöitä. Amerikan siviilihallinto joutui puimaan Meekerin verilöylyä. Rauha saatiin syntymään, mutta Yhdysvaltain kongressi esitti vaatimuksen siirtää White Riverin utet pois Coloradosta. Heille osoitettiin paikka koillisesta Utahista. Neuvottelu jäi Ourayn viimeiseksi. Hän menehtyi tuntemattomaan sairauteen vuonna 1880 eikä ollut näkemässä, miten armeija seuraavana vuonna pani käytäntöön pakkotoimet ja marssitti utet pois mailtaan.


title: Ute-intiaanit

text: Ourayn kuoleman jälkeen utet jäivät tuuliajolle. Vaikka he eivät olleet pitäneetkään kaikista suuren johtajansa tekemisistä, ilman Ourayta he olivat täysin Yhdysvaltojen armoilla. Viimeiset taistelut käytiin 1880-luvun lopulla. Päällikkönsä Colorowin johdolla osa uteista poistui metsästämään riistaa reservaattinsa ulkopuolelle, jossa he joutuivat aseelliseen yhteenottoon amerikkalaisten kanssa. Kuolonuhreja vaatinut taistelu nujersi utien itseluottamuksen pitkäksi aikaa.


title: Ute-intiaanit

text: Ourayn nimi jäi ikuisiksi ajoiksi intiaanihistoriaan. Hän oli myös niitä harvoja intiaanikansojen johtajia, jotka ehtivät tavata kaksi Amerikan presidenttiä. Nämä olivat Ulysses S. Grant ja Rutherford B. Hayes, johon Ourayn älykkyys teki syvän vaikutuksen.


title: Ute-intiaanit

text: Nykyään utet asuvat Utahissa, New Mexicossa ja Coloradossa kolmessa eri reservaatissa. Näistä eniten asukkaita on Uintahin ja Ourayn reservaatissa Koillis-Utahissa runsaan parinsadan kilometrin päässä Salt Lake Citystä. Se on myös pinta-alaltaan Yhdysvaltain toiseksi suurin intiaanireservaatti. Tälle pohjoisten utein (wind-river, uintah- ja uncompaghre-heimot) reservaatille Yhdysvallat joutui aikoinaan vuonna 1950 maksamaan menetetyistä maista suuret korvaukset. Luonnontilaiset runsaat metsät ja sekä laiduntamiseen että maanviljelyyn sopivat maa-alueet monine vesistöineen antavat hyvät mahdollisuudet niin riistanpyyntiin, kalastukseen kuin maanviljelyyn ja karjanhoitoonkin. Lisäksi tulolähteinä ovat öljy ja kaasu.


title: Ute-intiaanit

text: Eteläiset utet (mouachet ja capotet) asuvat lähellä Durangon kaupunkia Coloradossa ja vuoristo-uteiksi kutsutut weeminuchet puolestaan Cortezin kaupungin laidalta alkavalla vuoristoseudulla, joka yltää myös New Mexicoon ja Utahiin. Vuonna 2008 utet perustivat Coloradoon Sky Ute Resort and Casino -nimisen lomakeskuksen.


title: Ute-intiaanit

text: Utien ei otaksuta muuttaneen mistään muualta, vaan heitä pidetään Coloradon alkuperäisinä asukkaina ja arkaaisen kauden intiaanien jälkeläisinä. Utet elivät hieman erillään monista muista kansoista tasangojen laidoilla ja vuorimailla. Noin 388 000 neliökilometriä käsittävällä alueella oli noin kymmenen erillisen ute-heimon asuinalueet. Heimot olivat hyvissä väleissä keskenään ja heidän määräkseen on arveltu yli 10 000 henkeä. Heimoista "mouachet", "capotet" ja "tabeguachet" (uncompaghret) asuivat Coloradon eteläosassa, "wiminuchet" heistä länteen Utahin puolelle. "Yampat" ja "sabuagenasit" asuivat pohjoisemmassa Coloradossa, kun taas "Parusanuchit", "uintahit" ja "timbanogotsit" pitivät hallussaan Utahin koillisia osia. Heidän eteläpuoleltaan löytyivät "pahvantien", "moanuntsien" ja "sanpitsien" kylät.


title: Ute-intiaanit

text: Utien poliittisesta ja yhteiskunnallisesta järjestelmästä tiedetään hyvin vähän, koska siirtolaiset tulivat heidän mailleen verrattain myöhään. Heidän uskonnostaan ja mytologiastaan on kuitenkin runsaasti tietoa. Utet uskoivat olevansa läheistä sukua karhulle, joka liittyi läheisesti heidän jumalaistarustoonsa. Karhutanssi oli heidän tärkein alkuperäinen seremoniansa. Se järjestettiin keväisin maaliskuun puolivälissä. Uteheimot kerääntyivät yhteen ja leiriytyivät useiksi päiviksi tanssipaikan lähelle. Tanssitapahtumaa edelsivät koko talven kestävät valmistelut. Utenaiset tekivät erilaisia tanssiasuja, joihin miehet sonnustautuivat tapahtuman alkaessa. Transsitilassa utet tanssivat nuotion ympärillä. Tanssin päättyessä siinä käytetyt sulkakoristeet riisuttiin, ja ne aseteltiin puuhun. Tämä maaginen taika poisti seuraavan ajanjakson murheet. Alun perin Karhutanssi oli erityisesti pariskuntien harjoittama kymmenpäiväinen tapahtuma, ja sen uskottiin lisäävän metsästysonnea ja seksuaalista kyvykkyyttä. Juhlan yhteydessä esiintyvän hedelmällisyysteeman kunniaksi järjestettiin myös tyttöjen puberteetti-riitti.


title: Ute-intiaanit

text: Tasankojen ratsastavilta heimoilta osa uteista omaksui aurinkotanssin, josta tuli heille tärkeä sosiaalinen tapahtuma 1800-luvun lopulla. Saman vuosisadan lopulla levisi utien keskuuteen aavetanssi, jonka suosio jäi lyhytaikaiseksi. Utien shamaaneilla uskottiin olevan tavallista enemmän parantavia voimia. He toimivat lääkäreinä ja kansanparantajina. Shamanismia harrastivat niin miehet kuin naisetkin.


title: Ute-intiaanit

text:
Ute-miehet saivat ottaa useita vaimoja, ja siksi moniavioisuus oli heidän keskuudessaan varsin yleistä. Monesti puoliso saatettiin valita toisen heimon keskuudesta. Pohjoisilla uteilla on mainittu olleen lukuisia seka-avioliittoja shoshonien, bannockien ja paiutien kanssa. Eteläisimmät utet valitsivat puolison usein jicarillojen keskuudesta. Joitakin rajoituksia liittojen solmimisissa oli, sillä varsinkin eteläiset utet kielsivät seksuaalinen kanssakäymisen valkoisten kanssa. Köyhimpinä aikoina jotkut utet olivat valmiit vaihtamaan omia lapsiaan hevosiin.
Ute-pariskuntien avioerot olivat yleisiä. Niiden syyksi riitti hedelmättömyys, uskottomuus tai yleinen yhteensopimattomuus.


title: Ute-intiaanit

text: Utet olivat innokkaita kauppiaita ja kuuluisia valmistamistaan erilaisista turkiksista, joita myytiin paljon niin espanjalaisille kuin amerikkalaisillekin. Perheen ruoka ja vaatteet hankittiin metsästämällä. Puuman ja kanadanmajavan liha olivat tabuja, mutta muut eläimet kuten biisonit, jänikset, hanka-antiloopit ja paksusarvilampaat tarjosivat kylliksi ravintoa varsinkin itäisille uteille. Läntiset heimot asuivat karummissa olosuhteissa, ja heidän ravinnonsaantinsa oli vaikeampaa. Huonoina aikoina he joutuivat syömään liskoja, käärmeitä ja muurahaisia. Läntiset utet keräsivät myös ravintokasveja.


title: Ute-intiaanit

text: Ulkonäöltään utet erosivat jonkin verran muista intiaanikansoista. Heidät on kuvattu rakenteeltaan lyhyiksi ja roteviksi. Ero oli selvä esimerkiksi verrattuna navajoihin, jotka olivat pidempiä ja hoikempia. Utien ihonväri oli myös tummempi kuin intiaaneilla yleensä. Luultavasti tämän vuoksi jotkut tasankojen heimoista, kuten cheyennet, kutsuivat uteja "Mustiksi ihmisiksi". Ihonvärin tummuuteen vaikuttaneet tekijät ovat saattaneet liittyä aurinkoon ja asuinalueiden melko eristettyyn sijaintiin vuoristossa. Lisäksi he ovat comanchien tavoin saattaneet käyttää mustia sotamaalauksia. Utet eivät alun perin kantaneet sulkapäähineitä, mutta 1800-luvun aikana jotkut heidän johtajistaan omaksuivat tavan tasankojen intiaaneilta. Monet nuoret ute-miehet käyttivät niin ikään tasankoilta omittua Pompadour-kampausta, joissa hiusten etuosa kohotettiin mahdollisimman korkealle. Molemmat sukupuolet pitivät pitkät hiuksensa joko valtoiminaan tai solmivat ne palmikoin, jotka toisinaan koristeltiin turkiksin.


title: Aalto-paviljonki

text: Aalto-paviljonki on arkkitehti Alvar Aallon Venetsian biennaaliin vuonna 1956 suunnittelema rakennus. Puurakenteisen paviljongin tilasi Nykytaide ry:n puheenjohtaja Maire Gullichsen ja se piti saada valmiiksi nopeasti ja halvalla. A. Ahlström-yhtiö lahjoitti puurakennukseen tarvittavan materiaalin. Puurakenteisena paviljonki poikkeaa Aallon muista töistä.


title: Aalto-paviljonki

text: Aalto otti lähtökohdakseen parakkielementit. Ideana oli rakentaa Venetsiaan kevytrakenteinen kohde, joka teltan tavoin voitaisiin pystyttää joka toinen vuosi biennaalinäyttelyä varten. Valmistusvirheen takia idea ei kuitenkaan toiminut. Paviljongin elementtiosien purkaminen niitä rikkomatta ei ollut enää mahdollista, joten tilapäiseksi tarkoitettu rakennus jäi pysyväksi. Nykyisin paviljonki on suojelukohde. Merellisessä ilmastossa paviljongin puurakenteita on jouduttu uusimaan pariinkin kertaan, ensimmäisen kerran vuonna 1976 ja uudestaan vuonna 1993. Paviljonki vaurioitui syysmyrskyssä 2011 puun kaaduttua sen päälle. Myrskyvaurioiden korjaamisen lisäksi paviljongille tehtiin peruskunnostus, joka valmistui kesällä 2012.


title: Aalto-paviljonki

text: Joka toinen vuosi Venetsiassa pidettävissä arkkitehtuuribiennaaleissa paviljonki on ollut suomalaiskäytössä: Suomen arkkitehtuurimuseo on järjestänyt Suomen näyttelyn arkkitehtuuribiennaaliin vuonna 1991 ja vuodesta 1996 säännöllisesti. Kuvataidebiennaaleissa paviljonki on ollut vuodesta 1962 alkaen vuokrattuna muille maille, aluksi Italialle ja myöhemmin Portugalille, Argentiinalle ja viimeisimpänä Islannille vuosina 1984–2005.


title: John Julius Norwich

text: John Julius Cooper, Norwichin toinen varakreivi (15. syyskuuta 1929 – 1. kesäkuuta 2018), tunnettu paremmin nimellä John Julius Norwich, oli englantilainen historioitsija ja televisiopersoona. Hän kirjoitti useita kirjoja muun muassa Sisilian, Venetsian ja Bysantin historiasta. Norwich työskenteli myös BBC:lle. Hän kirjoitti ja juonsi yli 30 eri dokumenttiohjelmaa.


title: Sam Inkinen

text: Sam Inkinen (s. 23. joulukuuta 1970, Urjala) on suomalainen taiteen tohtori, tutkija ja kirjailija.


title: Sam Inkinen

text: Sam Inkinen työskenteli 1980-luvulla "City-lehden" palveluksessa ja jatkoi myöhemmin lehden avustajana. Inkinen on toiminut tutkimus- ja opetustehtävissä Vaasan, Lapin, Oulun ja Turun yliopistoissa. Vuosina 2001–2003 hän toimi Kymenlaakson ammattikorkeakoulun tutkimusjohtajana. Hän on toiminut myös kuraattorina.


title: Sam Inkinen

text: Inkinen on väitellyt Lapin yliopistossa. Väitöskirjan nimi on "Teknokokemus ja Zeitgeist. Digitaalisen mediakulttuurin yhteisöjä, utopioita ja avantgarde-virtauksia" (1999). Väitöskirjassa käsiteltyjä teemoja ovat muun muassa informaatioyhteiskunta, globalisaatio, hypertekstuaalisuus ja elektroninen estetiikka. Inkinen on toimittanut muun muassa teoksen "Mediapolis. Aspects of Texts, Hypertexts and Multimedial Communication" (Walter de Gruyter 1999) sekä toimittanut ja laatinut kollegojensa kanssa teokset "Framtiden i nuet. Om konsten att möta det okända" (Söderströms 2003), "Kyborgin käsikirja" (Finn Lectura 2007) ja "Sanoja ja tekoja" (Lapin yliopistokustannus 2011).


title: Push-IMAP

text: Push-IMAP on Oraclen kehittämä sähköpostitekniikka, joka pohjautuu IMAPv4 Rev1 -protokollaan, mutta sisältää laajennuksia, jotka on optimoitu mobiiliin käyttöön.


title: Push-IMAP

text: Protokolla on suunniteltu turvalliseksi tavaksi automaattisesti kommunikoida sähköpostipalvelimen ja kannettavan päätelaitteen välillä, kuten älypuhelimen tai PDA:n.


title: Push-IMAP

text: Push-IMAP pitää yhteyden päällä palvelimen ja clientin välillä, synkronoiden molempien sisällön lyhyen ajan sisällä. POP3 ja toisin kuin perinteinen IMAP protokolla osaa myös itse lähettää sähköpostia, tehden aikaisemmin käytössä olleen SMTP:n tarpeettomaksi.


title: V12-moottori

text: V12-moottori on polttomoottori, jonka 12 sylinteriä on sijoitettu siten, että rakenne on kampiakselin pituusakselin suuntaisesti tarkasteltuna V-kirjaimen muotoinen. V12-moottori on luonnostaan värinätön, joten se ei tarvitse tasapainoakseleita.


title: V12-moottori

text: V12-moottoreita käytettiin ensin lentokoneissa. Se oli yleinen voimanlähde hävittäjissä sekä pommikoneissa ensimmäisen maailmansodan loppupuolella, sekä koko toisen maailmansodan ajan.


title: V12-moottori

text: Autokäytössä V12-moottoria käytetään lähinnä loisto-, urheilu- ja kilpa-autoissa. Isoissa kuorma-autoissa ja työkoneissa sekä muun muassa panssarivaunuissa on käytetty jonkin verran V12-dieselmoottoreita.


title: V12-moottori

text: V12-dieselmoottori on mitä tyypillisin dieselveturin ja -moottorivaunun voimanlähde, yleensä nelitahtisena ja turboahdettuna mutta GM:n vetureissa myös kaksitahtisena dieselmoottorina. Suurinta yksikkötehoa tavoiteltaessa on vetureissa käytetty V16, V18 ja jopa V20-dieselmoottoreita.


title: Charles Rennie Mackintosh

text: Charles Rennie Mackintosh (1868–1928) oli skotlantilainen arkkitehti ja muotoilija. Mackintosh oli englantilaista jugendia edustaneen Glasgow'n koulukunnan tunnetuimpia arkkitehteja. Mackintoshin huomattavimpia suunnittelutöitä ovat Glasgow School of Art ja Hill House sekä useat tuolimallit.


title: Ted Haggard

text: Ted Arthur Haggard (s. 27. kesäkuuta 1956) on yhdysvaltalainen evankelinen saarnaaja, joka tunnetaan myös nimellä Pastor Ted. Hän on Association of Life-Giving Churches -järjestön perustaja, New Life -kirkon perustaja ja sen entinen pastori.


title: Ted Haggard

text: 3. marraskuuta 2006 hän erosi National Association of Evangelicals -järjestön johdosta ja pastorintehtävästään Mike Jonesin kerrottua Haggardin ostaneen häneltä seksipalveluita ja käyttäneen metamfetamiinia. Alkuun Haggard kielsi tuntevansa Jonesia, mutta myöhemmin kertoi ostaneensa tältä hierontaa ja lopulta New Life -kirkon seurakunnalle osoittamassaan kirjeessä kertoi syyllistyneensä "seksuaaliseen moraalittomuuteen".


title: Ted Haggard

text: Kirkon kanssa tekemänsä sopimuksen pohjalta Haggardin tuli lähteä Coloradon osavaltiosta, eikä esiintyä julkisuudessa. Tammikuussa 2009 Haggard tuli vaimoineen julkisuuteen The Oprah Winfrey Show'ssa, jossa hän kertoi vaihtaneensa perheineen asuinpaikkaa useasti muun muassa Arizonassa, hakeneensa turhaan useita työpaikkoja ja eläneensä satunnaisia töitä tekemällä. Hän myös pyysi Mike Jonesilta julkisesti anteeksi. Haggard kuvaili itseään "ensiluokan luuseriksi" ja kertoi harkinneensa itsemurhaa, mutta selvinneensä tilanteesta läpi Jeesuksen ja terapian avulla. HBO julkaisi samaan aikaan Haggardin skandaalin jälkivaiheista kertovan dokumenttielokuvan, joka seurasi perheen elämää 18 kuukauden ajan.


title: Georg Ostrogorsky

text: Georg Ostrogorsky (19. tammikuuta 1902 Pietari – 24. lokakuuta 1976 Belgrad) oli jugoslavialainen historioitsija. Hän oli alkujaan venäläinen.


title: Georg Ostrogorsky

text: Venäjän vallankumouksen aikana Ostrogorskyn perhe pakeni Suomen kautta länteen. Ostrogorsky opiskeli Ranskassa ja Saksassa. Hän opiskeli Heidelbergissä ja hänestä tuli Saksan kansalainen. Vuodesta 1928 hän luennoi Breslaun yliopistossa, mutta hänet erotettiin vuonna 1933, minkä jälkeen hän muutti Prahaan ja edelleen Belgradiin.


title: Georg Ostrogorsky

text: Ostrogorskyn pääteos oli "Geschichte des byzantinischen Staates" ("Bysantin valtakunnan historia"), joka on käännetty monelle eri kielelle.


title: Norwegian Air Shuttle

text: Norwegian Air Shuttle on norjalainen vuonna 1993 perustettu halpalentoyhtiö, joka työllistää noin 4 500 henkilöä. Yhtiö listattiin Oslon pörssiin vuonna 2006 (). Vuonna 2017 yhtiö kuljetti noin 33 miljoonaa matkustajaa ja oli Euroopan kolmanneksi suurin halpalentoyhtiö. Yhtiö käyttää markkinointinimenään lyhyempää muotoa "Norwegian".


title: Norwegian Air Shuttle

text: Finnair myi tytäryhtiönsä, ruotsalaisen halpalentoyhtiö FlyNordicin, kesäkuussa 2007 Norwegian Air Shuttlelle. Kauppa toteutettiin osakevaihtona, jossa Finnair sai runsaat viisi prosenttia Norwegian Air Shuttlen osakkeista. FlyNordicin liiketoiminnot yhdistettiin Norwegian Air Shuttleen huhtikuusta 2008 lukien.


title: Norwegian Air Shuttle

text: Norwegian aloitti vuonna 2010 lennot Helsingistä Tukholmaan ja Osloon, sekä vähän myöhemmin Helsingistä Ouluun ja Rovaniemelle. Kesällä 2011 yhtiö lensi Helsingistä Tukholman ja Oslon lisäksi 11 muuhun Euroopan kohteeseen ja aloitti 2011 suorat lennot Helsingistä Teneriffalle ja Gran Canarialle. Vuonna 2016 Norwegian operoi Helsingistä 40 eri kohteeseen. Norwegian on lennättänyt Helsingistä vuodesta 2010 noin 10 miljoonaa matkustajaa.


title: Norwegian Air Shuttle

text: Toukokuussa 2011 yhtiö kertoi aikeistaan ostaa kolme Boeing 787-800 -konetta ja kahden samanlaisen lentokoneen leasing-sopimuksesta. Ostetuista koneista oli tarkoitus toimittaa kaksi vuoden 2013 ensimmäisellä puoliskolla ja yksi vuoden 2015 alussa. Yritys pyrkii laajentumaan myös pitkän matkan reiteille. Koneista ainakin neljä oli tarkoitus liittää laivueeseen kesään 2013 mennessä. Tammikuussa 2012 yhtiö kertoi ostavansa 122 kappaletta Boeing 737 -koneita ja 100 kappaletta Airbus A320 -koneita, joka on Euroopan suurin lentokonetilaus ikinä.


title: Norwegian Air Shuttle

text: Lentokoneidensa peräsimeen Norwegian maalauttaa jonkun merkkihenkilön kuvan. Henkilöt ovat pääosin kotoisin maista, joissa Norwegianilla on solmukohtia tai tytäryhtiöitä. Ensimmäinen suomalainen merkkihenkilö on kirjailija J. L. Runeberg. Koneyksilö, johon kuva tuli, on maaliskuussa 2012 lentonsa aloittanut Boeing 737-800. Nykyisin suomalaisia merkkihenkilöitä, Runeberg mukaan lukien, on Norwegianin koneisiin maalattuna neljä: Runeberg, Canth, Kivi ja Sibelius.


title: Norwegian Air Shuttle

text: Norwegian lentää useisiin kohteisiin Euroopassa sekä muutamiin kohteisiin Afrikassa, Aasiassa sekä Amerikassa. Suurimpana solmukohtana liikenteessä toimii Gardermoenin lentoasema Oslossa. Muita tärkeitä solmukohtia ovat Trondheim, Bergen, Stavanger, Kööpenhamina, Tukholma, Helsinki-Vantaa, Varsova ja Mossin lentoasema (Rygge, noin 50 km Oslosta etelään).


title: Norwegian Air Shuttle

text: Yhtiö henkilöityy paljolti toimitusjohtaja Bjørn Kjosiin. Huhtikuussa 2018 British Airwaysin emoyhtiö IAG osti 4,6 prosentin osuuden Norwegian Air Shuttlesta.


title: Immo

text: Immo on miehen etunimi.


title: Immo

text: Immo tulee Immanuel-nimestä, joka on hepreaa ja tarkoittaa 'Jumala kanssamme'. Kuten Immanuelin, on myös Immon nimipäivä 26. maaliskuuta.


title: Immo

text: Vuoden 2009 loppuun mennessä Väestörekisterikeskuksen mukaan nimen Immo on saanut hieman yli 450 miespuolista henkilöä, kaksi kolmasosaa heistä vuosina 1920-1959 syntyneitä.


title: Muumit ja suuri tuhotulva

text: Muumit ja suuri tuhotulva () on ensimmäinen Tove Janssonin kirjoittamista muumikirjoista. Jansson halusi kirjoittaa sadun, joka kertoisi pienestä rumasta otuksesta.


title: Muumit ja suuri tuhotulva

text: Muumipeikon hahmo oli esiintynyt aiemmin tunnushahmona pilapiirroksissa, joita Jansson teki Garm-lehteen. Kirjan ruotsinkielinen alkuteos julkaistiin 1945. Seuraavina vuosina Jansson kirjoitti ja kuvitti useita muumikirjoja, jotka saavuttivat suuren suosion sekä Suomessa että ulkomailla. "Muumit ja suuri tuhotulva" julkaistiin suomeksi kuitenkin vasta vuonna 1991.


title: Muumit ja suuri tuhotulva

text: Kirjassa Muumipeikko ja hänen äitinsä Muumimamma etsivät perheensä luota seikkailemaan lähtenyttä Muumipappaa ja joutuvat matkalla itsekin erilaisiin seikkailuihin. Alussa he seikkailevat pimeässä metsässä ja löytävät pikku otus Nipsun. Sitten he kohtaavat suuren käärmeen, jolta he kuitenkin pelastuvat. Pian heidän tietä valaisseesta kukasta tulee ulos Tulppaana-niminen henkilö. He jatkavat matkaa, ja kun he istuvat nuotion äärellä miettimässä Muumipappaa he kohtaavat vanhan herran, joka ohjaa heidät ylös. Tuon jälkeen he menevät suuria portaita pitkin valoisaan maailmaan, joka on rakennettu makeisista. Siellä he syövät paljon makeisia ja menevät pois suurella vuoristoradalla vuorten läpi. Sen jälkeen he lepäävät ja uivat rannalla, jossa kohtaavat vihaisen muurahaisleijonan, joka alkaa vetää Muumimammaa kuoppaan. Selvittyään he lähtevät jatkamaan matkaansa veneellä hattivattien kanssa, mutta merellä on kova myrsky. Matkan aikana nousee myös suuri tulva, jossa Muumipappakin joutuu hätään. Sen he kuulevat punatukkaisen pojan tornissa, jossa he ovat syömässä merivanukasta ja Tulppaana jää sinne. Poika kertoo, että hänen luonaan on poikennut nuuskamuikkusia, meriaaveita, pikkuötököitä, hemuleita, suuria eläimiä, niiskuja ja merikissoja, vaikka Niiskun, Nuuskamuikkusen ja Hemulin ensiesiintyminen on vasta seuraavassa kirjassa ("Muumipeikko ja pyrstötähti"). He kulkevat tulvan mukana nojatuolilla, joka kuuluu eräälle hemulille. Sitten Muumipeikko löytää erään marabuherran silmälasit ja marabuherra vie heidät Muumipapan luo. Illalla he istuvat nuotion äärellä monien muiden kanssa. Lopulta Muumit ja Nipsu muuttavat Muumilaaksoon Muumipapan rakentamaan Muumitaloon, joka on pyöreä ja tornikattoinen ja siinä on neljä huonetta ja keittiö. Muumitalo ajelehti tulvan mukana pieneen kauniiseen laaksoon.


title: Syvänmeren hauta

text: Syvänmeren hauta on merenpohjassa sijaitseva useita kilometrejä syvä ja satoja kilometrejä pitkä painauma. Syvänne on seurausta laattatektonisista prosesseista: syvänne sijaitsee alityöntövyöhykkeellä, jossa litosfäärilaatta taipuu ja työntyy toisen litosfäärilaatan alle ja vajoaa astenosfääriin. Alityöntövyöhykkeellä on yleensä myös tulivuoria rinnakkaisesti syvänmeren haudan kanssa.


title: Syvänmeren hauta

text: Syvänmeren haudat ovat valtamerten syvimpiä paikkoja. Yleensä syvänmerenhaudat ulottuvat 3–4 kilometriä ympäröivän merenpohjan alapuolelle. Mariaanien haudassa Tyynellämerellä sijaitsee Maapallon merten syvin kohta, Challengerin syvänne, joka on noin 11 km syvä merenpinnasta mitattuna. Muita syvänmeren hautoja ovat mm. Tongan hauta ja Japanin hauta.


title: Syvänmeren hauta

text: Sana "hauta" termissä syvänmeren hauta viittaa ensimmäisessä maailmansodassa käytettyihin juoksuhautoihin (). Liverpoolin yliopiston professori James Johnstone käytti termiä ensimmäisen kerran vuonna 1923 julkaistussa kirjassaan "An Introduction to Oceanography" kuvaillessaan pitkiä ja syviä merenpohjan painaumia.


title: Sojuz 34

text: Sojuz 34 oli Neuvostoliiton Sojuz-lento Saljut 6 -avaruusasemalle.


title: Sojuz 34

text: Laukaisu tapahtui Baikonurin kosmodromilta 6. kesäkuuta 1979 ja paluu noin 74 vuorokautta myöhemmin, 19. elokuuta 1979. Lennon radiokutsu oli Protoni (Протон).


title: Sojuz 34

text: Meno


title: Sojuz 34

text: Paluu


title: Sojuz 35

text: Sojuz 35 oli Neuvostoliiton Sojuz-lento Saljut 6 -avaruusasemalle.


title: Sojuz 35

text: Laukaisu tapahtui Baikonurin kosmodromilta 9. huhtikuuta 1980 ja paluu noin 55 vuorokautta myöhemmin, 3. kesäkuuta 1980. Lennon radiokutsu oli Dnepr (Днепр).


title: Sojuz 35

text: Meno


title: Sojuz 35

text: Paluu


title: Sojuz 36

text: Sojuz 36 oli Neuvostoliiton Sojuz-lento Saljut 6 -avaruusasemalle.


title: Sojuz 36

text: Laukaisu tapahtui Baikonurin kosmodromilta 26. toukokuuta 1980 ja paluu noin 66 vuorokautta myöhemmin, 31. heinäkuuta 1980. Lennon radiokutsu oli Orion (Орион).


title: Sojuz 36

text:
Meno
Paluu


title: Bloc Party

text: Bloc Party on Essexista, Englannista kotoisin oleva vaihtoehtorockia ja indie rockia soittava yhtye. Yhtye perustettiin vuonna 1998, jolloin yhtyeeseen kuuluivat Kele Okereke (laulu, rytmikitara) ja Russell Lissack (soolokitara). Myöhemmin yhtyeeseen ovat liittyneet myös Gordon Moakes (basso) ja Matt Tong (rummut).


title: Sojuz 37

text: Sojuz 37 oli Neuvostoliiton Sojuz-lento Saljut 6 -avaruusasemalle.


title: Sojuz 37

text: Laukaisu tapahtui Baikonurin kosmodromilta 23. heinäkuuta 1980 ja paluu noin 79 vuorokautta myöhemmin, 11. lokakuuta 1980. Lennon radiokutsu oli Terek (Терек).


title: Sojuz 37

text:
Meno
Paluu


title: Dogma 95

text: Dogma 95 () on elokuvan taiteellinen suuntaus. Sen aloittivat vuonna 1995 tanskalaiset elokuvaohjaajat Lars von Trier, Thomas Vinterberg, Kristian Levring ja Søren Kragh-Jacobsen.


title: Dogma 95

text: Suuntauksen mukaisesti tehtyjen elokuvien lajityyppiä kuvattiin usein nimityksellä 'dogmaelokuva'.


title: Dogma 95

text: Dogma-suuntauksen tarkoituksena on kasvattaa elokuvanteon ”puhtautta” pyrkimällä eroon kaikista tekijöistä, jotka tuovat elokuvaan ylimääräistä pintakiiltoa ja kikkailua, ja keskittymällä vain elokuvan sisällön kannalta olennaisiin asioihin. Tarkoituksena on, että elokuvan ohjaaja ei ota ”taiteellista” näkökantaa, vaan kertoo totuuden hahmoista, paikoista ja tilanteista. Trier ja Vinterberg keksivät tätä silmällä pitäen säännöstön, ”siveyslupauksen”, johon kuuluvat seuraavat kohdat:Näistä asioista ei nykyään pidetä tarkkaa kirjaa eikä niiden noudattamista valvota tarkasti, koska tekijät eivät koe Dogmaa ”brändiksi” eikä heillä ole tarkistuksiin voimavaroja. Sääntöjen noudattaminen on täysin elokuvan tekijöiden omantunnon varassa. Elokuvan tekijät kiertävät tai vääntävät myös sääntöjä jonkin verran. Joskus tekijät myös myöntävät rikkoneensa sääntöjä: esimerkiksi Thomas Vinterberg tunnusti verhonneensa erään ikkunan elokuvaa "Juhlat" (1998) tehtäessä, mikä rikkoo lavaste- ja valaistussääntöä. Kaikilla säännöillä ei edes ole tarkkaa määritelmää: on vaikeaa sanoa, mikä on ”genre-elokuva” (Dogma-elokuvathan ovat sinällään jo oma genrensä) tai mitä on ”pinnallinen toiminta”. Lisäksi on huomattava, että vaikka ohjaajaa ei saa mainita krediiteissä, he osallistuvat kyllä usein elokuvan markkinointiin ja elokuvan ulkopuolella heidät useimmiten korotetaan ohjaajiksi.


title: Dogma 95

text: Dogman ansiosta tanskalainen elokuva nousi pohjoismaisen elokuvan piiristä kansainvälisesti menestyneimmäksi. Tunnettuja nimiä on suuntauksen perustajien lisäksi myös Susanne Bier.


title: Jack Coleman

text: Jack Coleman (s. 21. helmikuuta 1958 Easton, Pennsylvania) on yhdysvaltalainen näyttelijä.


title: Jack Coleman

text: Coleman esiintyi 1980-luvun alussa saippuasarjassa "Päivien viemää" ("Days of our Lives"), jossa hän esitti Jake Kositchekia toisena näyttelijänä René Lamartin jälkeen. Tämän jälkeen hän alkoi näytellä Steven Carringtonia sarjassa "Dynastia" ("Dynasty"). Aikaisemmin Steveniä oli esittänyt Al Corley. Vuosina 1982–1988 Coleman esiintyi yhteensä lähes 150:ssä sarjan jaksossa. Minisarjassa "Dynastia – viimeinen luku" ("Dynasty: The Reunion", 1991) Stevenin rooliin palasi Al Corley.


title: Jack Coleman

text: "Dynastian" jälkeen Coleman on esiintynyt monissa televisiosarjoissa, elokuvissa (pääasiassa televisiota varten tehdyissä) ja teatterinäytelmissä. Vuonna 1992 hänellä oli pääosarooli lyhytikäiseksi jääneessä NBC:n scifi-sarjassa "Nightmare Cafe", vuonna 2004 hänellä oli Peter Rickmanin rooli ABC:n esittämässä minisarjassa "Stephen Kingin Sairaala" ("Kingdom Hospital") ja vuodesta 2006 vuoteen 2010 hän esitti Noah Bennetiä NBC:n draamasarjassa "Heroes". Lisäksi hän on vieraillut muun muassa sarjoissa "Ilman johtolankaa" ("Without a Trace"), "C.S.I. Miami" ja "Entourage". Coleman on kirjoittanut lyhytelokuvan nimeltä "Studio City", jossa hän itsekin näyttelee.


title: Jack Coleman

text: Coleman on ollut vuodesta 1996 naimisissa näyttelijä Beth Toussaintin kanssa. Heillä on vuonna 1999 syntynyt tytär.


title: Illmatic

text: Illmatic on rap-artisti Nasin debyyttialbumi, joka julkaistiin vuonna 1994. Albumi sisältää tuottoa monilta tunnetuilta rap-tuottajilta kuten Q-Tip, DJ Premier, Large Professor ja Pete Rock. Albumia pidetään fanien keskuudessa ja hip hop-kulttuurissa Nasin merkittävimpänä julkaisuna ja East Coastin ehdottomana klassikkona. Syynä tähän on mm. Nasin maanläheinen, runoilijamainen ja moniulotteinen kerrontatapa, joka sisältää monia New Yorkin lähiöitä ja slummeja koskettavia aiheita kuten jengisodat, elämän hauraus ja lapsuus New Yorkissa sekä Nasin omia kokemuksia elämästään kaupungissa. Albumi on poikinut monia klassikoiksi muodostuneita kappaleita kuten "N.Y. State of Mind", "The World Is Yours", "Life's a Bitch" ja "It Ain't Hard to Tell".


title: Illmatic

text: Klassikkoasemastaan huolimatta albumi sai kotimaassaan platinaa vasta vuonna 2001. Albumista on julkaistu myös 2004 erikoispainos, joka sisältää albumin lisäksi bonusraitoja.


title: Illmatic

text:
Albumin raitoja alettiin jo työstää vuoden 1992 aikana, jolloin suurin osa materiaalista saatiin valmiiksi. Myöhemmin 1993 loput Illmaticin raidoista nauhoitettiin.
The GenesisN.Y. State of MindLife's a BitchThe World Is YoursHalftimeMemory Lane (Sittin' in da Park)One LoveOne Time 4 Your MindRepresentIt Ain't Hard to Tell


title: Oceanic

text: Oceanic voi tarkoittaa ainakin seuraavia:


title: Batman (vuoden 2004 animaatiosarja)

text: Batman () on Warner Bros. Animationin tuottama kuusi kertaa Daytime Emmyllä palkittu animaatiosarja, joka perustuu sarjakuvasankari Batmaniin. Sarja kertoo nuoresta Bruce Waynesta, joka yrittää vasta kolmatta vuotta vakiinnuttaa itsensä Batmanin roolissa Gotham Cityn suojelijana ja samalla tasapainoilla rikkaana poikamiehenä. Tämä nuori Batman myös tapaa ensi kertaa kaikki hänen vihollisensa, kuten Jokerin, Pingviinin, Kissanaisen, Pakkasherran ja Arvuuttajan. Batmania esitettiin Yhdysvalloissa vuosina 2004–2008 Kids’ WB:llä, jonka jälkeen sarjan uusintoja esitettiin The CW4Kidsillä vuoden 2008 aikana. Suomessa sarjaa on esitetty kolmen tuotantokauden verran Subilla.


title: Batman (vuoden 2004 animaatiosarja)

text: Sarjassa Batman kohtaa tunnetuimpia vihollisiaan, mutta hieman muokattuna. Sarjasta julkaistiin myös elokuva The Batman vs. Dracula vuonna 2005] joka oli teemaltaan paljon synkempi kuin itse sarja. Ensimmäisellä ja toisella tuotantokaudella Batman seikkailee yksin, mutta kolmannella tuotantokaudella mukaan saadaan myös Batgirl ja neljännellä mukaan tulee Robin. Neljännen tuotantokauden lopussa on myös mukana muita DC Comicsin hahmoja, kuten Metsästäjä Marsista, Vihreä Lyhty, Haukkamies, Vihreä Nuoli ja Salama. Neljännen kauden suosion myötä sarja jatkui viidennelle tuotantokaudelle, jossa muun muassa Teräsmies ja Vesimies tekevät esiintymisensä. Myös Oikeuden Puolustajat -ryhmä muodostuu kauden aikana. Kausi jäi myös sarjan viimeiseksi.


title: Batman (vuoden 2004 animaatiosarja)

text: Sarjan ensimmäinen tuotantokausi esitteli nuoren 26-vuotiaan Batmanin, joka toimi kolmatta vuotta yön ritarin roolissa. Hänellä on käytössään salainen lepakkoluola, jossa Batman pitää huipputeknistä Batmobilea, sekä muita uudella teknologialla varustettuja laitteita. Hänellä on käytössään myös Lepakkoaalto (Bat-Wave) niminen laite, joka ilmoittaa muun muassa meneillään olevista rikoksista. Apunaan Batmanilla on luotettava hovimestari Alfred Pennyworth, joka jakaa tarvittaessa viisaita neuvoja isännälleen.


title: Batman (vuoden 2004 animaatiosarja)

text: Sarjassa ovat mukana myös Bruce Waynen lapsuuden ystävä ja poliisi Ethan Bennett, joka uskoo Batmanin olevan hyödyksi Gothamille. Hänen työparinaan on poliisi Ellen Yin, joka siirtyi hiljattain Metropolisista. Heidän poliisipäällikkönään on Angel Rojas, joka puolestaan vihaa Batmania yli kaiken. Tämän seurauksena kaksikko Bennett ja Yin saavat tehtäväkseen napata Batman kiinni läpi ensimmäisen tuotantokauden. Myös Gotham Cityn pormestari Marion Grange esiintyy sarjan aikana.


title: Batman (vuoden 2004 animaatiosarja)

text: Ensimmäisen kauden rikollisiin kuuluvat Rupert Thorne, joka esiintyi sarjassa vain yhden jakson verran. Lisäksi mukana on Jokeri, Bane, Pingviini, Kissanainen, Pakkasherra, Tulikärpänen, Arnold Wesker ja Arpinaama, Ihmislepakko ja Vihjemestari. Heistä Jokeri esiintyi 13 jakson aikana neljä kertaa ollen kauden päärikollinen. Pingviini oli sarjan rikollisista toinen, joka esiintyi useammin kuin kerran, tehdessään kaksi esiintymistä.


title: Batman (vuoden 2004 animaatiosarja)

text: Kauden päätösjaksossa Ethan Bennett muuttuu Savinaamaksi jouduttuaan Jokerin kaappaamaksi, kiduttamaksi ja lopulta altistuttuaan Jokerin kehittämälle myrkylle, jonka myötä poliisi Yin muuttaa mielipidettään Batmania kohtaan. Hän tekee yhteistyötä Batmanin kanssa pysäyttääkseen Jokerin onnistuneesti.


title: Batman (vuoden 2004 animaatiosarja)

text: Toinen kausi esitteli uusia rikollisia, joilla oli uudenlaiset synnyintarinat verrattuna alkuperäisiin sarjakuviin. Uusista rikollisista Arvuuttaja esiintyi ensimmäisenä ja myöhemmin mukaan tulivat Tohtori Outo, Ragdoll, Lumooja, Killer Croc, Solomon Grundy, joka oli todellisuudessa Savinaama. Muita rikollisia olivat Jokeri, joka esiintyi myös toisella kaudella päärikollisena. Lisäksi Pingviini teki toiseksi eniten esiintymisiä, Kissanainen, Ihmislepakko, Pakkasherra ja Tulikärpänen tekivät paluunsa ensimmäisen kauden jälkeen.


title: Batman (vuoden 2004 animaatiosarja)

text: Kauden aikana Yin teki tiiviistä yhteistyötä Batmanin kanssa, erityisesti kaksikon kohdatessa Arvuuttajan. Yin tekee kuitenkin viimeisen esiintymisensä sarjassa kauden päätyttyä. Tuotantokauden lopulla esitellään komisario James Gordon, jolla on seuraavilla kausilla suurempi rooli sarjan aikana. Myös lepakkosignaali esitellään ensimmäistä kertaa Gordonin myötä.


title: Batman (vuoden 2004 animaatiosarja)

text: Kolmas tuotantokausi loi sarjalle uudenlaisen juonen, kun mukaan otettiin nuori teini-ikäinen Barbara Gordon, josta tuli sarjan kaksiosaisessa avaus jaksossa Batgirl. Isänsä James Gordonin ohella heillä on Batmanin kanssa merkittävä rooli kauden aikana. Hän yrittää olla Batmanin apulainen. Batman kuitenkin kieltäytyy avusta nuoren sankarin innokkuudesta huolimatta. Kauden päätteeksi Batman kuitenkin hyväksyy Batgirlin mukana olemisen. Sarjakuvissa Robin on yleensä kuvattu Batmanin ensimmäiseksi apuriksi. Hahmon käyttöä rajoitti kuitenkin yhdysvalloissa samaan aikaan pyörinyt Teen Titans sarja jossa Robin oli keskeisessä osassa.


title: Batman (vuoden 2004 animaatiosarja)

text: Myös kolmannella kaudella sarjaan tuotiin uusia Batmanin sarjakuvistakin tuttuja rikollisia, kuten Myrkkymuratti, Gearhead, Maxie Zeus, Cosmo Krank, Temblor ja D.A.V.E., jonka luomisesta vastasi Tohtori Outo. Kolmannella kaudella rikollisten esiintyminen oli tasaisempaa, kun poikkeuksellisesti Myrkkymuratti, Jokeri ja Pingviini esiintyivät eniten kauden päätteeksi. Muun muassa Arnold Wesker teki esiintymisen sitten ensimmäisen tuotantokauden. Kauden päätteeksi professori Hugo Strangesta tuli yksi Batmanin vihollisista, joka oli muun muassa jaksossa "Kourantäysi huopaa" ajanut Arnold Weskerin takaisin rikollisuuden tielle käyttäen hyväsi tämän mielenterveysongelmaa. Jäätyään kauden päätösjaksossa kiinni Batman lähetti professorin Arkhamin mielisairaalaan.


title: Batman (vuoden 2004 animaatiosarja)

text: Kolmas tuotantokausi esitteli myös uudenlaisen tunnusmusiikin, vaihtaessaan alkuperäisen The Edgen esittämän musiikin enemmän 1960-luvun teemaiseksi yhdistäessään muun muassa televisiosarjojen Hawaii Five-O ja Batmanin sävelmiä.


title: Batman (vuoden 2004 animaatiosarja)

text: Neljäs tuotantokausi oli yleisesti sarjakuvien kannattajille mieluisampi kausi, jossa muun muassa Bruce Waynen kasvot piirrettiin muistuttamaan enemmän aikaisemmin muun muassa The New Batman Adventuresissa nähdyn Bruce Waynen näköiseksi. Lisäksi 4. kausi esitteli uuden sankarin Robinin, jonka käyttöoikeus oli mahdollista, kun samaan aikaan 3. kauden kanssa esitetty Teen Titans päättyi. Robin esiintyi sarjassa todella nuorena ja oli Batgirlin kanssa osa uutta ryhmää. Jaksossa "Team Penguin" Batgirl sai tietää molempien sankarien salaiset henkilöllisyydet oltuaan aluksi pettynyt Batmaniin, joka koulutti Robinista vakituisen apulaisensa ennemmin kuin hänestä. Lisäksi Bruce Waynen ystävä Lucius Fox esiteltiin sarjan kaksiosaisessa päätösjaksossa "The Joining". Lisäksi Robinin myötä Komisario Gordonin rooli jäi kauden aikana pieneksi. Ethan Bennett teki paluunsa sitten toisen tuotantokauden.


title: Batman (vuoden 2004 animaatiosarja)

text: Kausi esitteli myös uusia rikollisia, kuten Tony Zuccon, Killer Mothin, toisen Savinaaman, Everywhere Manin, Black Maskin, Rumorin ja Harley Quinnin. Kausi teki poikkeuksen edellisiin verrattuna, sillä varsinaista päärikollista ei kauden aikana ollut vaikka Jokeri esiintyikin eniten yhteensä neljässä jaksossa. Myös useat rikolliset tekivät jaksossa "Rumors" cameoesiintymisen, kuten Rupert Thorn, Vihjemestari, Kabuki kaksoset ja Bane.


title: Batman (vuoden 2004 animaatiosarja)

text: Kausi sai kuitenkin suuren päätösjakson, kun Metsästäjä Marsista alias etsivä J'Onn J'Onnz saapuu maaplaneetalle auttamaan Batmania pelastamaan maailmansa muukalaisvalloittajilta The Joiningeilta. Jakson päätteeksi J'Onn J'Onnz tuo Batmanin Oikeuden Puolustajien vahtitorniin, jossa hän tapaa Haukkamiehen, Vihreän Nuolen, Salaman ja Vihreän Lyhdyn.


title: Batman (vuoden 2004 animaatiosarja)

text: Viidennellä eli viimeisellä kaudella sarjassa keskitytään seuraamaan Batmania ja edellisellä kaudella ensiesiintymisensä tehnyttä Robinia. Sankareina nähtiin myös Teräsmies, Salama sekä Vihreä Lyhty. Kauden viimeisessä jaksossa nähdään myös koko Oikeuden Puolustajien ryhmä.


title: Batman (vuoden 2004 animaatiosarja)

text: Vihollisina tällä kaudella nähtiin mm. Lex Luthor, Mercy Graves, Bane, Myrkkymuraatti, Pingviini, Jokeri ja Harley Quinn. Jaksossa "The Metal Face of Comedy" pääroistona toimii Jokerin klooni, "Jokeri 2.0".Sarjan viidennellä tuotantokaudella sarjassa vieraili muutamia sankareita."- = hahmo ei esiinny suomeksi dubatuissa jaksoissa".


title: Batman (vuoden 2004 animaatiosarja)

text:
Batman – Osa 1: Voimat käyttöön:
Batman – Osa 1: Voimat käyttöön sisälsi sarjan kolme ensimmäistä jaksoa suomeksi dubattuina. DVD julkaistiin 4. tammikuuta 2006.


title: Batman (vuoden 2004 animaatiosarja)

text:
Batman – Osa 2: Mies joka halusi olla lepakko:
Batman – Osa 2: Mies joka halusi olla lepakko sisälsi sarjan jaksot 4-6 suomeksi dubattuina. DVD julkaistiin 17. helmikuuta 2006.


title: Batman (vuoden 2004 animaatiosarja)

text:
Batman: ensimmäinen tuotantokausi:
Vuonna 2007 julkaistu DVD -boksi sisälsi kaikki ensimmäisen tuotantokauden jaksot suomeksi dubattuina ja tekstitettyinä. Julkaisu sisälsi myös paljon bonusmateriaaleja.


title: It Was Written

text: It Was Written on rap-artisti Nasin toinen studioalbumi, joka julkaistiin vuonna 1996. Albumin debyytin underground-tyylistä eroava äänimaailma jakoi sekä kriitikoiden että fanien mielipiteet. Levy on yhä Nasin parhaiten myynyt albumi. Levyä ovat tuottaneet debyyttialbumiltakin tutut L.E.S. ja DJ Premier sekä mm. Trackmasters ja Dr. Dre. Albumi sisältää hitit "If I Ruled the World" (Lauryn Hillin kanssa) ja "Street Dreams".


title: I Am...

text: I Am... on rap-artisti Nasin kolmas studioalbumi, joka julkaistiin vuonna 1999, vain muutama kuukausi ennen hänen neljättä albumiaan, Nastradamusta. Levyä pidetään eräänlaisena Nasin paluuna New Yorkin hip hop -piirien huipulle. I Am... -levyä myytiin sen julkaisuviikolla 470 000 kappaletta ja myi lopulta tuplaplatinaa.


title: Postuumi

text: Postuumilla tarkoitetaan henkilön kuolemansa jälkeen saamaa tunnustusta tai julkaistua teosta. Se voi tarkoittaa myös isänsä kuoleman jälkeen syntynyttä lasta.


title: Postuumi

text: Kirjan julkaisu postuumisti tarkoittaa, että julkaiseminen tapahtuu kirjailijan kuoleman jälkeen. Kuuluisia postuumisti ilmestyneitä kirjoja ovat muun muassa Franz Kafkan "Oikeusjuttu", Mihail Bulgakovin "Saatana saapuu Moskovaan", Anne Frankin "Nuoren tytön päiväkirja", Stieg Larssonin "Millennium-trilogia", Mika Waltarin "Nuori Johannes" ja J. R. R. Tolkienin "Silmarillion".


title: Postuumi

text: Myös musiikkia voidaan julkaista postuumisti. Niin on julkaistu muun muassa John Lennonin Bob Dylanin ”Gotta Serve Somebody” -kappaleelle irvaileva kappale ”Serve Yourself”, joka julkaistiin vasta Lennonin kuoltua.


title: Postuumi

text: Ranskassa avioliiton voi solmia erityistapauksissa puolison kuoleman jälkeen, jolloin voidaan puhua postuumista avioliitosta.


title: Postuumi

text: Sanana "postuumi" on laina ruotsin sanasta "postum", joka puolestaan perustuu latinan sanaan "postumus" ’viimeinen; isän kuoleman jälkeen syntynyt’. Ilmauksen harvoin käytetty vastine on "kalmannos".


title: Elävänä Euroopassa

text: Elävänä Euroopassa on suomalaisen rockyhtyeen Eppu Normaalin vuonna 1980 julkaistu kahden levyn livealbumi.


title: Elävänä Euroopassa

text: Albumilla kuullaan tuttujen Eppu klassikoiden lisäksi mm. versiot kappaleista ”Roadhouse Blues”, ”Musti sotakoira” ja ”Let's See Action” sekä yhtyeen silloinen keikkabravuuri ”Mies soittaa rokkia”, joka ei ole päätynyt yhtyeen millekään studioalbumille. ”Musti sotakoira” on basisti Mikko Nevalaisen aikaisemman yhtyeen Kollaa kestää kappale.


title: Elävänä Euroopassa

text: Vaikka levyn kannessa sanotaan, että levy on äänitetty kesällä 1980, on se äänitetty vasta alkusyksyllä. Tarkoitus oli nauhoittaa Ruisrockin 1980 elokuinen esiintyminen, joka peruuntui, koska yhtye ei päässyt soittamaan ollenkaan. Äänitys hoidettiin toisilla keikoilla tämän jälkeen.


title: Elävänä Euroopassa

text: Kannen piirrokset ovat yhtyeen entisen basistin Mikko Saarelan tekemiä. Levyn nimen innoittajana oli Creedence Clearwater Revivalin live-albumi "Live in Europe".


title: Nastradamus

text:
Nastradamus on rap-artisti Nasin neljäs studioalbumi, joka julkaistiin vuonna 1999, vain muutama kuukausi Nasin kolmannen albumin I Am... jälkeen. Nastradamusta pidetään yleisesti Nasin huonoimpana albumina sen hätäisen tunnelman takia. Ajan kuluessa levy on kuitenkin saanut myös hyvää palautetta. Esimerkiksi amerikkalainen rap-legenda KRS-1 on todennut sen olleen aikaansa edellä.Life We Chose
Nastradamus
Come Get Me
Last Words
Big Girl
New World


title: Dave Evans

text: Dave Evans (s. 20. heinäkuuta 1953 Carmarthen, Wales, Britannia) on australialaisyhtye AC/DC:n alkuperäinen laulaja. Hän syntyi Walesissa, mutta muutti perheensä kanssa Australiaan jo lapsena. Hän liittyi AC/DC:hen vuonna 1973, ja kuului siihen muutamia kuukausia ennen kuin Bon Scott korvasi hänet syyskuussa 1974. Evansin aikana yhtye levytti yhden singlen "Can I Sit Next To You, Girl?" / "Rocking in the Parlour".


title: The Lost Tapes

text: The Lost Tapes on rap-artisti Nasin albumi, joka julkaistiin 24. syyskuuta 2002. Jotkin albumin kappaleista oli tarkoitus alun perin julkaista tupla-cd I Am... albumilla, mutta kyseinen albumi julkaistiinkin yhden cd:n painoksena ja näin ollen osa kappaleista jouduttiin leikkaamaan pois.


title: The Lost Tapes

text:
My Way
U Gotta Love It
Nothing Lasts Forever
No Idea's Original
Poppa Was a Playa
Fetus


title: Diskriminantti

text: Polynomin "p(x)=ax+...+ax+a", missä kertoimet "a,a...,a" kuuluvat annettuun kuntaan "K", diskriminantti on (2"n" − 1)×(2"n" − 1) matriisin


title: Diskriminantti

text:
formula_1
determinantti.


title: Diskriminantti

text:
Tunnetuin erikoistapaus diskriminantista on toisen asteen polynomin "p(x) = ax+bx+c" diskriminantti "D = b²−4ac". Toisen asteen polynomin tapauksessa voidaan diskriminantin arvosta päätellä reaalikertoimisen yhtälön "p(x) = 0" reaalisten ratkaisujen eli reaalijuurien lukumäärä:
Diskriminantin avulla ei saada selville yhtälön juuria vaan reaalisten juurien lukumäärä. Diskriminantti on nopeampi tapa laskea yhtälön reaalijuurien määrä kuin yhtälön ratkaiseminen toisen asteen yhtälön ratkaisukaavalla.


title: God’s Son

text: God’s Son on hip hop-artisti Nasin kuudes studioalbumi, joka julkaistiin vuonna 2002. God’s Son oli kaupallinen menestys kivutessaan julkaisuviikollaan kahdenneksitoista Billboardin albumilistalla ja rikkoen platinalevyn rajan kuukaudessa. Myös kaikki albumin singlet menestyivät listoilla. Levyn tunnetuin kappale lienee Beethovenin Für Eliseä lainaava ”I Can”, joka on sekä sosio-poliittisesti kantaa ottava kappale, että ennen kaikkea gettolapsille suunnattu kannustuslaulu.


title: God’s Son

text: Albumi on kunnianosoitus Nasirin äidille, Ann Jonesille, joka kuoli rintasyöpään vuoden 2002 alkupuoliskolla. Nimen lisäksi monet kappaleet sisältävät suoria viittauksia häneen ja kolmastoista kappale ”Dance” on suora tribuutti Annille.


title: Padisen luostari

text: Padisen luostari () oli Länsi-Virossa, Padisen kylässä sijainnut sisterssiläisluostari. Luostari toimi parisataa vuotta 1300-luvulta 1500-luvulle. Luostarirakennuksista on jäljellä hyvin säilyneet rauniot. Paikalla on sijainnut linnoitus 600–800-luvuilla. Luostariajan jälkeen paikka palveli Venäjän ja Ruotsin linnoituksena sekä asuinkäytössä.


title: Padisen luostari

text: Riian lähellä sijainnut Dünamünden sisterssiläisluostari sai vuonna 1220 Padisen tienoilta maa-alueita korvauksena avusta kristinuskon levittämisessä alueella. Ensimmäisenä rakennuksena paikalle pystytettiin mahdollisesti kivinen kappeli, ja osa luostarin munkeista siirtyi sinne huolehtimaan paikallisesta uskonelämästä. Koska Dünamünden luostarin maat oli pakko myydä vuonna 1305, munkit muuttivat Padiseen vuonna 1310 ja aloittivat uuden luostarin rakentamisen vuonna 1317. Parhaimmillaan luostari oli vuoden 1400 tienoilla. Luostari selvisi myös 1500-luvun alkupuolen uskonpuhdistuksesta.


title: Padisen luostari

text: 1500-luvun puolivälissä munkit ajettiin luostarista pois ja päärakennuksesta tehtiin linnoitus. 1500- ja 1600-luvuilla luostari kärsi ruotsalaisten ja venäläisten taisteluissa. Kuningas Kustaa II Adolf lahjoitti entisen luostarin alueista suuren osan vuonna 1622 Rammin suvulle. He muuttivat sinne asumaan ja remontoivat sisätiloja muistuttamaan barokkityyliä. Rammit asuivat luostarissa vuoteen 1766, jolloin rakennukset paloivat salamaniskun aiheuttamassa tulipalossa. Luostarirakennusten materiaalia käytettiin läheisen Padisen kartanon rakentamiseen.


title: Padisen luostari

text: Luostari hankki 1300-luvulla maaomaisuutta Suomesta Uudeltamaalta. Alueita oli ainakin Sipoossa, Porvoossa ja Pernajassa. Luostari myi omaisuutensa pois 1400-luvun alussa.


title: Padisen luostari

text: Ruotsin kuningas Maunu Eerikinpoika lahjoitti 15. toukokuuta 1351 Tallinnan hiippakuntaan kuuluneelle luostarille Porvoon kirkon pappien nimittämisoikeuden sekä oikeuden Ahvenkosken ja Vantaanjoen lohenkalastuksiin. Kalastuksen harjoittaminen kuitenkin vaikeutui. Luostarin valtaoikeudet alueella siirrettiin vuonna 1428 Turun piispanistuimelle.


title: Street’s Disciple

text: Street's Disciple on rap-artisti Nasin tupla-albumi, joka julkaistiin vuonna 2004. Albumi saavutti platinarajan.


title: Street’s Disciple

text: CD 1


title: Street’s Disciple

text: CD 2


title: Aukusti Tuhka

text: Aukusti Tuhka (vuoteen 1920 August Tuhkanen; 15. syyskuuta 1895 Viipuri – 26. heinäkuuta 1973 Helsinki) oli taidegraafikko, joka teki etenkin litografioita ja puupiirroksia. Hän oli perustamassa Suomen Taidegraafikot ry:tä ja vaikutti kurssiateljeensa kautta tulevaan taidegraafikkopolveen. Tuhka oli myös innokas taidegrafiikan puolestapuhuja ja valistaja.


title: Aukusti Tuhka

text: Tuhkan vanhemmat olivat ajuri Matti Tuhkanen ja Wilhelmiina o.s. Koljonen. Tuhka kävi Viipurin taiteenystäväin piirustuskoulun 1909–1915. Turun piirustuskoulussa hän opiskeli vuosina 1917–1919. Hän piirsi runsaasti postikortteja vuosina asuessaan Tampereella 1919-1920 ja jonkin verran myös myöhemmin. Hän harjoitti jatko-opintoja Tanskassa Kööpenhaminassa Kungliga Akademiet for de Skønne Kunster -nimisessä oppilaitoksessa 1925 ja suoritti Saksan valtion graafisen akatemian mestariluokan loppututkinnon 1936, ja opettajan loppututkinnon 1938. Talvi- ja jatkosodassa hän toimi TK-piirtäjänä sekä valokuvaajana.


title: Aukusti Tuhka

text: Ennen sotia aloittaneiden suomalaisten puupiirtäjien esikuvia olivat Edvard Munch ja saksalainen ekspressionismi. Saksassa opiskeli muiden ohella Aukusti Tuhka, sillä Suomessa ei vielä opetettu puupiirrosta. Vasta vuonna 1947 Aukusti Tuhka alkoi pitää puupiirroskursseja Suomen taideakatemian koulussa. Tuhka kuvasi erityisesti Suomen luontoa ja kansaa. Hänen työnsä taiteilijana vaikutti keskeisesti 1950-luvulla puupiirroksen ja litografian harrastuksen kasvuun.


title: Aukusti Tuhka

text: Tuhka oli opettajana Suomen Taideakatemian koulussa 1947–1949, 1950–1956 ja Taideteollisessa oppilaitoksessa 1947–1953. Ulkomailla hän opetti Kiinassa Pekingin taideakatemiassa ja Shanghain taidekorkeakoulussa 1955–1956. Hänen opettajantyönsä (mm. Tuhkan Taidegrafiikan kurssiateljee 1958–1966) on ollut hyvin merkityksellistä myöhemmille graafikoille.


title: Aukusti Tuhka

text: Tuhkan ensimmäinen näyttely oli Viipurissa 1912. Sen jälkeen hän osallistui Suomen Taiteilijain näyttelyihin useasti. Erityisen paljon hänellä oli näyttelyitä ulkomailla alkaen Moskovasta 1916. Tuhkan teoksia oli näytteillä muun muassa Kiinassa.


title: Aukusti Tuhka

text: Tuhka oli Erva-Latvalan mainostoimiston palveluksessa ja suunnitteli muun muassa Pauligin mainontaa. Hän piirsi Valistuksen Eläintieteellisiä tauluja 1–5 ja 7. Hän sai tehtäväkseen suunnitella vuoden 1952 olympiasoihdun ja soihtuviestin juoksijoille jaetun pronssisen muistoplakaatin. Soihdun varsi on visakoivua ja maljaosa hopeaa. Sen pituus on 60 cm. Tuhka on piirtänyt myös Ypäjän kunnan vaakunan 1949 ja tehnyt värielokuvan "Folklivet i Tjöck" yhdessä Arne Appelgrenin kanssa 1939.


title: Aukusti Tuhka

text: Tuhka lahjoitti vuonna 1970 Tampereen yliopistolle valikoiman papereitaan ja esineistöä arkistostaan alun perin lähinnä opetustarkoitukseen. Kokoelmasta on järjestetty näyttelyitä.


title: Aukusti Tuhka

text: Tuhkan puoliso oli Ellen Elisabeth o.s. Planting (1892–1976).


title: Aukusti Tuhka

text: Aukusti Tuhkan tuotanto voidaan jakaa kahteen päävaiheeseen. Ensimmäinen vaihe alkaa 1910-luvulta ja jatkuu sota-aikaan. Myöhäistuotanto alkaa 1940-luvun lopulta ja päättyy 1960-luvulle.


title: Aukusti Tuhka

text: Valtaosa 1910- ja 1920-luvun teoksista on käyttögrafiikkaa, kuvitustöitä, piirustuksia ja öljymaalauksia. Ensimmäinen selkeä graafinen kokonaisuus on romaanin kuvitustyö vuodelta 1931 Heikki Toppilan romaaniin Päästä meitä pahasta. Leipzigin matkan (1936) jälkeen Tuhka suuntautui käyttögrafiikasta kohti taidegrafiikkaa. Useat työt vuodelta 1936 ovat puupiirroksia. Avainteoksina Tuhkan sotia edeltävään taiteeseen ovat kuvitukset Juhani Ahon Panu-kirjaan. Tuhkaa kiinnosti myös lappi-aihe ja revontulet. Puupiirtäjä-teemaa Tuhka käsitteli useammassa teoksessaan. Evakko-teemaan Tuhka syventyi vuosina 1939–1942. Valo oli Aukusti Tuhkalle sisällöllinen ja symbolinen elementti. Tuhkan töissä näkyy myös sota-teema partioineen ja sotilaineen.


title: Aukusti Tuhka

text: Sota-aikana Aukusti Tuhka oli armeijan palveluksessa taiteilijana. Sota-aihepiiri hallitsi hänen teoksiaan vuosina 1939–1944. Tuhkan tehtäviin kuului rintamapiirtäjänä toimiminen, valokuvaus ja elokuvaus. Maisemissaan Tuhka teki synkkiä dokumentteja sodan jäljistä, mutta töissään hän toisaalta myös ylisti sankaruutta. Jatkosodan puhjettua vuonna 1941 hänet kutsuttiin tiedotuskomppanian TK-kuvittajaksi koodinimellä TK G18. Hän luonnosteli tuolloin kuvia talvisodan tunnetuista taistelupaikoista. Hän toteutti näiden luonnosten pohjalta yli 20 vuotta myöhemmin Kansallis-Osake-Pankin tilauksesta kolme suurta öljymaalausta, "Taipale" (1962), "Kollaanjoki" (1964) ja "Summa" (1965), jotka sijoitettiin KOP:n pääkonttorin henkilökunnan ruokalaan.


title: Aukusti Tuhka

text: Sotien jälkeen Aukusti Tuhka syventyi grafiikassaan Lapin maisemiin ja teki aiheesta n. 150 grafiikan lehteä (1946–1968). Hän myös maalasi jonkin verran aihetta. Vuosina 1957–1966 Tuhka teki vain vähän grafiikkaa, koska hän keskittyi suuriin tilaustöihin Yhtyneille Paperitehtaille ja Veikkaus Oy:lle. 1940-luvun lopulta ja 1950-luvun alun Euroopan matkojen pohjalta Tuhka teki jonkin verran grafiikkaa. Kiinan matkalla Tuhka teki tussipiirustuksia ja näiden pohjalta myöhemmin litoja. Aukusti Tuhkan töissä näkyy Kiinan matkan jälkeen vaikutuksia kiinalaisesta tussimaalaustekniikasta. Informalistista ilmaisua Tuhka kokeili 1968–1969 akvarellilaveerauksissaan.


title: Patsy Nakell

text: Patsy Nakell (s. 1969 Beirut) on suomalainen toimittaja. Hän työskenteli Yleisradion ruotsinkielisillä kanavilla vuosina 1995–2004 ja oli Ny Tid -lehden päätoimittaja 2005–2009. Nakell on opiskellut muun muassa Harvardin yliopistossa sekä Kennedy School of Government -koulussa 2008–2009.


title: Pyhän Yrjön kirkko (Maarianhamina)

text: Pyhän Yrjön kirkko () on Maarianhaminan kaupunginkirkko. Se rakennettiin vuosina 1926–1927, ja sen suunnitteli suomalainen arkkitehti Lars Sonck. Kirkon interiöörin suunnittelusta on vastannut taiteilija Bruno Tuukkanen. Porvoon hiippakunnan piispa Max von Bonsdorff vihki kirkon käyttöön 11. joulukuuta 1927.


title: Pyhän Yrjön kirkko (Maarianhamina)

text: Kirkko rakennettiin merenkulkuneuvos August Trobergin ja hänen puolisonsa Johanna Trobergin lahjoitusrahojen turvin. Myös kirkon esineistö on saatu lahjoituksina. Kirkon torni kohoaa 30 metrin korkeuteen, ja sen 37-äänikertaiset urut ovat Ahvenanmaan suurimmat. Urut on rakentanut Ruotsin Gammelstadissa toimiva Grönlundin urkurakentamo vuonna 1969 ja ne on uudistettu vuonna 1982. Vanhin tornissa olevista kolmesta kirkonkellosta on peräisin Bomarsundin linnoituksesta.


title: Pyhän Yrjön kirkko (Maarianhamina)

text: Jeesuksen elämänvaiheita syntymästä ylösnousemukseen kuvaava alttaritaulu sekä Pyhää perhettä ja apostoleja esittävät lasimaalaukset ovat Bruno Tuukkasen työtä vuosilta 1959 ja 1961. Graniittinen kastemalja, jonka maljaosa ja kansi ovat hopeaa, on vuodelta 1934.


title: GSLV

text: GSLV () on intialainen keskiraskas kantoraketti, jolla laukaistaan parin tonnin painoinen satelliitti geosynkroniselle kiertoradalle tai viisi tonnia hyötykuormaa matalalle kiertoradalle.


title: GSLV

text:
Raketin ensimmäinen onnistunut koelaukaisu tehtiin keväällä 2001. GSLV:n laukaisujen luotettavuus nousi pian korkealle tasolle. Kantoraketissa on kiinteäajoaine-boosterit ja nestemäisiä ajoaineita käyttäviä rakettivaiheita. Nestevetyä nestehapella polttavat ns. kryogeenimoottorit on ostettu Venäjältä, kuten Yhdysvallat on tehnyt Atlas V-kantorakettinsa kohdalla. Käytöstä poistunut versio, jossa ensimmäinen rakettivaihe oli 125 000 kilogrammaa painava (S-125). Raketti pystyi nostamaan 1500 kg painavan satelliittin geosynkrooniselle siirtoradalle (GTO).Käytöstä poistuva versio, jonka ensimmäisen vaiheen massa oli 139 000 kg (S-139). Sen boosterirakettien ja toisen raketivaiheen ajoaine oli aiempaa tehokkaampaa. Raketti pystyi nostamaan 1900 kg GTO-radalle. Käyttöön tulossa oleva versio, jonka ylin kryogeeninen rakettivaihe on intialainen. Aiemmin tämä moottori on hankittu Venäjältä. Raketti pystyy laukaisemaan 2500 kg painavan satelliitin GTO-radalle.
Epäonnistuneen laukaisun 15.4.2010 syy löydettiin heinäkuussa 2010: intialaisen kryogeenisen moottorin nestevetyä syöttävä turbopumppu lakkasi toimivasta noin kaksi sekuntia rakettivaiheen käynnistämisen jälkeen, vaurioituminen johtui ilmeisesti ylipaineesta ja lämpöjännityksistä.


title: GSLV

text: Intia on kehittänyt pitkään suurempaa GSLV-Mk III-rakettia, jonka koelaukaisu on vuonna 2010 tai 2011. Sen kryogeenisen rakettimoottorit ovat kotimaisia.


title: Mediataiteen peruskäsitteitä

text: Artikkelissa esitellään mediataiteen muotoja ja tekniikoita.


title: Mediataiteen peruskäsitteitä

text: Videonauhateos () on erilaisille videoformaateille (Betacam, U-matic, laserdisc, VHS, DVD jne.) tallennettu ja sen kautta esitettäväksi tarkoitettu lineaarinen itsenäinen teos. Näitä teoksia kutsutaan videotaiteeksi erotukseksi kokeellista elokuvasta tai taidedokumenteista. Videotaideteoksia esitetään joko itsenäisesti videoesityksinä televisiomonitorista tai projisoituna videoprojektorilla kankaalle tai television välityksellä.


title: Mediataiteen peruskäsitteitä

text: Videonauhateoksen formaatteja voivat olla U-matic LB ja HB, Betacam SP, Hi8, miniDV, DVD-cam, DVC-Pro ja Digi-Betacam.


title: Mediataiteen peruskäsitteitä

text: Multimediateos () on jollekin formaatille (CD-rom, CD-I, DVD) tallennettu itsenäinen epälineaarinen taideteos, jonka käyttämisessä on tietokoneella tehdyillä valinnoilla keskeinen osa.


title: Mediataiteen peruskäsitteitä

text: Multimediateosten formaatteja voivat olla muun muassa CD-rom, DVD-rom, Flash, Macromedia Director.